KUMITAT PERMANENTI DWAR L-AMBJENT U L-IPPJANAR TAL-IŻVILUPP

(Rapport Uffiċjali u Rivedut)

Laqgħa Nru. 4

It-Tlieta, 16 ta' Lulju, 2013

Stampat fl-Uffiċċju ta' l-Iskrivan

Prezz €2.50

Laqgħa Nru. 4

Il-Kumitat iltaqa' fil-Palazz, il-Belt Valletta, fis-6:43 p.m.

Il-Minuti tal-Laqgħa Nru. 3 li saret fl-10 ta' Lulju 2013 ġew konfermati.

THE CHAIRPERSON (Onor. Marlene Farrugia): Ngħaddu għall-item li għandna fuq l-aġenda tal-lum.

APPROVAZZJONI TAL-MEPA CIRCULAR 01/13 KIF EMENDATA BIS-SUĠĠERIMENTI TAL-KUMITAT

THE CHAIRPERSON: Nitlob lill-mistednin li ġew jassistuna f'din il-laqgħa sabiex jieħdu posthom madwar il-mejda.

Il-Perit Vincent Cassar, is-Sur Johann Buttigieg u l-Perit Alexander Borg, Chairman, Chief Executive Officer u Kap tad-Direttorat tal-Enforcement, MEPA, rispettivament ingħaqdu madwar il-Mejda.

THE CHAIRPERSON: Tixtiequ li l-mistednin tagħna jerġgħu jispjegaw dawn l-emendi, jew forsi qrajtuhom diġà u tixtiequ li ngħaddu mill-ewwel għall-kummenti?

Jidher li hawn qbil li nibdew nagħmlu l-kummenti dwar l-emendi.

L-Onor.

Huwa pożittiv li wieħed jinnota li kien hemm xi punti li ttieħdu in konsiderazzjoni fit-tieni draft li ovvjament hija aħjar mill-ewwel waħda.

Però xorta waħda għad fadal oqsma li sħaqna fuqhom l-aħħar darba li jiena nixtieq li nara li jkunu emendati aktar minħabba l-importanza tagħhom u se nagħmel elenku tagħhom ħalli nħaffu l-proċess.

L-ewwel nett hemm numru ta' stanzi li fihom qed tingħata diskrezzjoni qawwija u li tissemma fi tlett istanzi.

Jien naħseb li jekk se ndaħħlu policy li se tkun ibbażata fuq id-diskrezzjoni, might as well ma ndaħħluha xejn.

Għax id-diskrezzjoni li hemm – partikolarment meta l-awtorità taġixxi fi tlett istanzi – fl-opinjoni tiegħi hija wiesgħa ħafna.

It-tieni punt huwa marbut mal-fatt li fejn qed issir riferenza f'2.1 (a) li hija marbuta mal-punt li qajjimt jiena dwar it-third party rights, qegħdin ukoll iddaħħlu termini li fl-opinjoni tiegħi se jagħtu lok kbir ta' interpretazzjoni ta' dak li "manifestly negatively impinge on third parties".

Hemmhekk jiena nixtieq li jidħol ukoll il-kunċett ta' neighbours apparti t-third parties, però żgur li t-terminu "manifestly" ma naqbilx miegħu għax jekk inti qed timpatta lil terzi u dawn it-terzi jew neighbours għamlu r-rappreżentazzjoni tagħhom mal-awtorità, żgur li jiena ma narax raġuni għalfejn għandna nikkwalifikaw dak l-impatt fuq min joqgħod viċin dawn l-illegalitajiet.

Ma ninsewx li hawnhekk dejjem qed nitkellmu fuq illegalitajiet.

THE CHAIRPERSON: Jiġifieri inti qed titlob li f'2.1(a) l-kelma "manifestly" titneħħa.

CLAUDIO GRECH: Titneħħa u tidħol il-kelma "neighbours".

THE CHAIRPERSON: Jekk trid nistgħu nbiddluha issa, imbagħad nibqgħu mexjin ħalli b'hekk naqblu fuq biċċa u mmexxu.

CLAUDIO GRECH: Għandi punti oħrajn marbutin magħha.

THE CHAIRPERSON: Mela lesti l-punti tiegħek, imbagħad inkomplu.

CLAUDIO GRECH: Hemm l-issue li l-aħħar darba tkellimna dwarha fit-tul – però naħseb ma ftehemnix dwarha – fuq l-ODZ.

L-ODZ għamlet ukoll riferenza għaliha fl-aħħar email li bagħtet Madam Chair.

L-uniku ħaġa hija li fl-ODZ inżammew l-istess rati tal-bank guarantee, però xorta waħda qed tingħata l-fakultà li jsir dan is-sanctioning.

Issa safejn naf jien żviluppi li saru minn Mejju 2008 'il hawn lanqas biss jistgħu japplikaw għas-sanctioning, let alone jingħata l-compliance.

Safejn naf jien – aħfruli jekk jiena żbaljat għax f'dawn il-ftit jiem kelli nagħmel crash course tal-leġiżlazzjoni – is-sixth schedule tal-liġi tispeċifika b'mod ċar li lanqas tista' ssir application għal dak it-tip ta' sanctioning, jiġifieri jiena na nafx imbagħad kif dan jinkwadra hawnhekk.

Għalija l-punt tal-ODZs huwa wieħed importantissimu u żgur, almenu fl-opinjoni tiegħi, m'għandux ikun trattat bl-istess mod li qed nitrattaw l-areas l-oħrajn.

Issa li qed nagħmlu hawnhekk huwa li qegħdin nagħtu opportunità għal żvilupp li sar f'ODZ li jiġi ssanzjonat, whatever the case.

Hawnhekk tant m'hawnx kwalifika tal-ODZ – jien deherli li l-aħħar darba konna se nikkwalifikaw b'mod sinifikanti – u tant huwa mod ġeneriku li hawnhekk huwa miftuħ għal kulħadd.

Jien għandi domanda kbira li baqgħet tberren f'moħħi minn dakinhar, fis-sens li jekk aħna qegħdin ngħidu li din qed nagħmluha biex insibu xi forma ta' regolamentazzjoni, ma nafx għalfejn se nġiegħlu lin-nies li japplikaw li jagħmlu l-bank guarantees meta nafu li huwa inutli li japplikaw għaliex mhux se jiġu sanctioned in the first instance, partikolarment fi stanzi tal-ODZ.

Fl-opinjoni tiegħi hemmhekk il-proċedura li hemm illum għandha tinżamm.

Illum kulħadd jista' japplika għal sanctioning u m'għandux bżonn japplika din iċ-ċirkolari partikolari u allura aktar ma wieħed jaħseb dwar dan aktar joħroġ ċar li l-ODZ inħalluh barra minn dan it-tip ta' provision.

Marbut ma' dan il-punt ukoll xtaqt forsi tkunu tistgħu tispjegawlna ftit x'consultations kien hemm mal-NGOs fejn tidħol partikolarment l-issue tal-ODZ, ma' min saru dawn il-consultations u jekk kienx hemm xi forma ta' consensus li tingħata din il-fakultà ukoll fl-ODZ għal dawn it-tip ta' agreements.

Ir-raba' punt li għandi huwa marbut mal-fatt li donnu din iċ-ċirkolari qed tintuża wkoll biex tifforma l-proċedura li tiġi adottata fl-infurzar.

Jiena naħseb li hawnhekk hawn ħafna kontenut, partikolarment f'2.1 (e) u f'2.1(j), li effettivament mhumiex materji li jolqtu biss il-każijiet li se jintlaqtu minn din iċ-ċirkolari, però huma materji li jolqtu lil kull każ ta' infurzar u allura ma nafx kemm hu għaqli li nwaqqgħuh taħt din jew ikun parti mill-mod ta' kif tagħmel l-enforcement il-MEPA, li jkun hemm guideline u proċedura ċarissima ta' kif qed tagħmel l-infurzar u dawn il-provisions ikunu japplikaw mhux għal dawn il-każijiet biss, però anke għall-mod kif il-MEPA taħdem fl-infurzar.

Qed ngħid dan għax madwar xahar ilu jien kont għamilt domanda parlamentari fejn staqsejt dwar kif jaħdem il-proċess tal-infurzar u sfortunatament sal-lum il-Prim Ministru għadu ma rrispondinix fuq kif il-funzjoni tal-infurzar taħdem.

U għalhekk qed ngħid li jekk għandna l-opportunità li dan il-proċess sħiħ jidħol f'guideline ta' kif il-MEPA tagħmel l-infurzar, ikun tant aħjar.

Għax pereżempju jekk inħarsu lejn 2.1 (f) naraw li hemm il-frażi "as per standard Protocol" u meta ppruvajt infittex x'inhu dan il-Protocol ma sibtu mkien; minħabba li hu with a capital P ħsibtu li huwa definit x'imkien.

Jien naħseb li jekk teżisti xi policy jew xi guideline jew xi proċedura ta' infurzar, tajjeb li kulħadd ikun jaf biha biex kulħadd jagħraf jirregola ruħu.

Il-punt rigward il-pożizzjoni tagħna dwar il-multa, fejn naħseb li kien se jkollna problema għax setgħet tiġi mplikata minn xi żviluppatur li hija a sanctioning tool, naħseb li ttieħed għax ġiet commuted in a fee.

Però aħna xorta waħda nemmnu li l-multa li tiġi applikata għandha tmur favur il-lokalità għax jekk kien hemm xi forma ta' żvilupp illegali, dik il-multa għandha tibbenefika minnha l-lokalità bl-istess mod kif il-lokalità tkun batiet il-konsegwenzi ta' dak l-iżvilupp.

Il-punt li dawn it-tip ta' multi li jiġu applikati fejn hemm l-aspett ta' żvilupp illegali, imorru direttament għand il-lokalità biex ovvjament jintużaw għall-finijiet ta' improvements ta' public spaces kien issemma wkoll fil-programm elettorali tal-Partit Nazzjonalista.

Madam Chair, dawn huma l-punti li għandi, imbagħad forsi tkun tista' tinkwadrahom fil-kuntest.

THE CHAIRPERSON: Grazzi.

L-Onor.

CHARLES BUHAGIAR: Madam Chair, intendi li naqbel mal-Onor.

Il-MEPA diġà għandha policy dwar bad neighbourliness u naħseb li għandna nżommu magħha mhux indaħħlu ideat ġodda.

Jiġifieri jien qed naħseb li minflok il-kliem "do not manifestly negatively impinge on third parties" indaħlu l-kliem "do not cause bad neighbourliness", għax hekk tkun qed tolqot in-neighbours kollha.

Bad neighbourliness hija defined policy tal-MEPA u allura ma naħsibx li għandna noħolqu affarijiet ġodda jekk hemm diġà.

THE CHAIRPERSON: Effett ħażin fuq il-komunità.

CHARLES BUHAGIAR: Hekk hu.

Jiġifieri naħseb li jekk nagħmlu "bad neighbourliness" inkunu qed insolvu din il-problema.

Naqbel ukoll mal-Onor.

Grech fejn qed jitkellem dwar proċeduri li hu qed jgħid li għandhom japplikaw għal każijiet tal-enforcement kollha.

Jien naħseb li għandhom jibqgħu miktubin hawnhekk, imma nadottawhom għal kollox mhux għal hawnhekk biss għax jekk jagħmlu sens għal hawnhekk, jagħmlu sens għal policies oħrajn tal-enforcement.

Jiġifieri ma naħsibx li għandna nneħħuhom minn hawnhekk, li għandna nagħmlu hu li nħalluhom fejn qegħdin, però napplikawhom across the board ladarba huma tajbin.

Il-query li għandi fuq tal-multi hija differenti minn dak li semma l-Onor.

Hawnhekk qed ngħidu li hemm capping ta' €1 miljun fuq il-bank guarantee. €1 miljun is a very hefty sum biex wieħed iħallasha u hawnhekk qiegħda b'tali mod li trid titħallas mill-ewwel biex iġġib il-compliance.

Jien nixtieq li forsi wieħed jikkunsidra li up to a certain amount jitħallas mill-ewwel and the rest insibu sistema fejn jitħallsu over a period of time, ovvjament mhux three years għax three years jilħaq jgħaddi ż-żmien kollu, imma jekk pereżempju tkun trid titħallas is-somma ta' €300,000 – li ħafna nies ma jkollhomx dan l-ammont in cash – ngħidu li €100,000 titħallas mill-ewwel, imbagħad il-kumplament jitħallsu fuq perjodu ta' sitt xhur jew xi time limit ieħor.

THE CHAIRPERSON: Però din se tintuża bħala deterrent, jiġifieri jekk se nagħmluha li tista' titħallas ftit ftit u l-MEPA żżomm id-dritt li it forfeits the amount ....

THE CHAIRPERSON: L-iktar li nistgħu nagħmlu huwa li għallinqas titħallas nofsha u ngħidu li l-kumplament jitħallas b'tali mod u ngħidu kif mill-ewwel, biex ma jkunx hemm lok għal manuvrar.

CHARLES BUHAGIAR: Nagħtu perjodu massimu ta' pereżempju sitt xhur.

THE CHAIRPERSON: Jekk hawn qbil naqbdu u nistabilixxu kif se nagħmluha.

(Interruzzjonijiet) Idealment ma jagħmlux l-infringement mill-ewwel, imma la jkun sar, sar.

Jekk il-Kumitat jaqbel li għandna nagħmlu mod differenti kif jitħallsu li mhux mill-ewwel jitħallas il-€1 miljun, ......

CLAUDIO GRECH: Nerġa' ngħid li din trid tinkwadra f'dak li se jiġri fil-kwestjonijiet tal-ODZ.

Skond il-kalkoli tiegħi, €1 miljun jitla' fuq ħamest itmiem; min għandu irregolarità fuq ħamest itmiem se titlagħlu bank guarantee ta' €1 miljun.

Jekk inti qed tgħid li għandek żvilupp illegali fuq 5,000 metru kwadru żgur li mhuwiex żvilupp żgħir meta l-concern tagħna kien prinċipalment fuq l-iżviluppi żgħar.

Jien naħseb m'għandniex nibagħtu messaġġ li b'xi mod … Nerġa' ngħid li l-pożizzjoni tagħna hi li ma naqblux li din tiġi applikata fl-ODZs.

Jekk id-deċiżjoni se tkun differenti, żgur li jekk issa se mmorru oltre u se ngħidu li se nagħtu payment terms … Ma rridux ninsew li hawnhekk m'aħniex qed nitkellmu fuq pagament imma qed nitkellmu fuq bank guarantee.

Minnu nnifsu, l-argument li tagħmel garanzija u taqsamha fi tnejn jew fi tlieta huwa falz għax inti tagħmel garanzija bħala deterrent għal xi forma ta' aġir li eventwalment se tagħmel.

Mela allura dak li jkun ikun kiser il-liġijiet tal-iżvilupp – dejjem qed nitkellmu in an enormous magnitude għax nerġa' ngħid li 5,000 metru kwadru huwa magnitude kbir ħafna – u over and above il-fatt li qed nagħtuh ċans jirranġa, over and above jista' jagħmel il-garanzija bin-nifs.

Jien naqbel ħafna mal-aħħar email li bagħtet Madam Chair fejn qalet li rridu nifhmu l-implikazzjonijiet ta' dak li qed nagħmlu.

Meta tieqaf u taħseb tirrealizza li l-implikazzjonijiet u l-messaġġi li jistgħu jintbagħtu .… Jiena konvint li mhijiex l-intenzjoni, però l-implikazzjonijiet ta' kif jistgħu jiġu interpretati dan li qed nagħmlu hawnhekk, partikolarment meta hu evidenti li m'hemmx raġuni valida ħlief għall-każijiet żgħar, li naħseb li kieku forsi ħdimna ftit iktar u tejjibna s-sistema tas-CTBs konna nindirizzaw il-każijiet iż-żgħar.

Jien naħseb li permezz ta' dan il-mekkaniżmu qegħdin nippruvaw nindirizzaw każijiet ħafna ikbar, fil-fatt għalhekk issemmew iċ-ċifri ta' €1 miljun.

Jien nemmen li bħala Kumitat ma nistgħux ninjoraw l-implikazzjonijiet li dan jista' ikollu u għalhekk jien semmejt l-ewwel punt tiegħi dwar id-diskrezzjoni.

Ħafna diskrezzjoni fl-opinjoni tiegħi jfisser li r-range li se jkollha l-awtorità ta' kif tapplika l-provisions li hawn hawnhekk se jkun wiesa' ħafna u dan l-iskrutinju kollu li qed nużaw hawnhekk will be an exercise in futility minħabba d-diskrezzjoni li se tinżamm u mhux se tkun, fl-opinjoni tiegħi, partikolari.

THE CHAIRPERSON: Fil-ħin li baqagħlna rridu nillimitaw dawk id-diskrezzjonijiet ħalli din iċ-ċirkolari titpoġġa għall-użu tal-periti u għall-użu tan-nazzjon fi stat tajjeb.

Jekk kulħadd jagħmel is-suġġerimenti tiegħu u naqblu dwarhom, inkunu nistgħu noħorġu dokument finali li jħares lil pajjiżna.

L-Onor.

CHARLES BUHAGIAR: Dwar li qed jgħid l-Onor.

Grech, l-unika ħaġa li nista' nimmaġina li tkun ODZ u tokkupa 5,000 metru kwadru hi xi barriera li tkun ġiet estiża llegalment.

Għax ma rridux ninsew li biex japplika dan li hawn fiċ-ċirkolari jrid ikollok parti bil-permess; jekk tkun kollha mingħajr permess ma tapplikax.

THE CHAIRPERSON: Jista' ikollok racecourse bħalma kellna f'Wied Qirda.

CHARLES BUHAGIAR: Imma jekk ir-racecourse hija kollha bla permess, dan ma japplikax.

THE CHAIRPERSON: Hekk hu, imma jista' ikollok parti bil-permess u parti bla permess u l-ħsara tkun saret.

CLAUDIO GRECH: Onor. Buhagiar, jien naħseb li inti żbaljat fl-interpretazzjoni tiegħek.

Inti jista' ikollok, almenu milli fhimt jien, żvilupp li sar, għad m'għandux permess u se jingħata l-permess fuq parti minn dak l-iżvilupp.

LUCIANO BUSUTTIL: Kif fhimtha jien, hemm permess u min żviluppah ma żviluppahx skont il-permess u allura trid tagħmel l-agreement biex tagħmel l-affarijiet kif suppost skont il-permess.

THE CHAIRPERSON: Jiġifieri hemm permess u mhux żviluppat kollu skont il-permess.

Jekk m'hemm permess xejn u tela' kollu b'mod illegali, dawn ma japplikawx.

Tista' tiċċarahielna daqsxejn aħjar?

IS-SUR JOHANN BUTTIGIEG (Chief Executive Officer, MEPA): Il-proċedura hija li inti se tieħu compliance temporanju għal fejn huwa skont il-permess, fejn mhuwiex skont il-permess ma jistax jiġi covered, la b'din u bl-ebda mod ieħor u għalhekk fejn m'iniex qed naqbel miegħek għax dan mhuwiex xi forma ta' sanzjonar.

Din iċ-ċirkolari mhi qed tissanzjona xejn, mhijiex bħal tas-CTB li qed tissanzjona xi ħaġa.

Din kulma qed tagħti huwa li jekk għandek x'imkien bil-permess, tista' tingħata compliance temporanju biex dik il-parti li għandek bil-permess tista' tużaha.

Pereżempju, kif semmejtu l-ewwel, jekk ikun hemm każ ta' barriera li parti minnha hija mingħajr permess, jien sal-lum ma nistax noħroġ compliance u allura s-servizz tad-dawl u l-ilma ma jingħatax.

Minħabba f'hekk se jibqa' jintuża l-generator li se jkompli jniġġeż l-ambjent.

Issa, b'din, jien nista' nagħtih is-servizz ta' compliance fuq il-generator room li hija bil-permess, nikkalkulalu l-parti li hija mingħajr permess u nagħtih l-opportunità biex jipprova jirregolarizza l-pożizzjoni tiegħu u jien sadanittant għandi flus biżżejjed biex jekk ma jsirx dan, inkun nista' nwaqqa'.

THE CHAIRPERSON: U jekk ma tirregolarizzahiex għax il-biċċa l-oħra ma tkunx sanctionable, allura jaqa' kollox.

L-Onor.

Toni Bezzina.

TONI BEZZINA: Qed nifhem sew li jekk għandi barriera bla permess u għandi l-generator room li hija bil-permess, jagħtuni l-compliance biex inħaddem .....

IS-SUR JOHANN BUTTIGIEG: Jien għedt li jekk ikun hemm extension żgħira tal-barriera mingħajr permess.

THE CHAIRPERSON: .… għax jien ukoll hekk bdejt nifhimha.

CLAUDIO GRECH: Hawnhekk ma tagħmilx distinzjoni l-materjalità ta' kemm hu l-iżvilupp illegali.

CHARLES BUHAGIAR: Jien naħseb li rridu nħallu daqsxejn diskrezzjoni f'idejn il-MEPA u ngħid għaliex.

Jekk nieħdu l-każ tal-barriera, irregolarità tista' tkun jew għax kabbru iktar fil-wiesa' jew għax ħaffru aktar fil-fond, li skont il-MEPA t-tnejn huma rregolari.

Meta tiġi għall-wisa' tal-barriera tista' tgħidlu li "s'hawn" jista' jħaffer, imma jekk ħaffer iktar fil-fond x'se tagħmel?

Jiġifieri għandu jkun hemm daqsxejn ta' diskrezzjoni għax l-issues ta' planning mhumiex straight forward u ma nistgħux nagħmlu one solution which fits all.

THE CHAIRPERSON: Skont kemm se jkun raġel – biex nuża frazi Maltija – min se jagħmel użu minn dik id-diskrezzjoni.

L-Onor.

LUCIANO BUSUTTIL: Nixtieq nagħmel punt speċjalment fejn tidħol enforcement u dan qed ngħidu minn każ ta' esperjenza personali ta' klijenti tiegħi.

Kien hemm każ ta' persuna li applikat biex tiżviluppa fuq art li mhijiex tagħha u l-permess ħareġ għax ovvjament dejjem ikun hemm il-klawsola ta' save third party rights.

Kieku l-klijent ma ndunax u m'għamilx appell biex iwaqqfu u dan beda jibni, ma kienx jista' jinfurzah għax huwa skont il-permess.

F'dak il-każ xi jżomm lill-MEPA milli jdaħħlu proċedura li persuna li tapplika għallinqas tagħmel a proof of title tal-art li fuqha qiegħda tapplika ħalli tevita dawn iċ-ċirkostanzi?

Għax eventwalment jirnexxilek twaqqaf lill-persuna imma tkun qed tinkorri spejjeż kbar.

Ma naħsibx li bħalissa l-proof of title huwa requirement.

IS-SUR JOHANN BUTTIGIEG: Sal-lum il-ġurnata dak li huwa rikjest hija dikjarazzjoni li inti l-owner tal-art.

LUCIANO BUSUTTIL: Imma mill-persuna li qed tagħmel il-permess, jiġifieri jista' jagħmel din id-dikjarazzjoni ....

IS-SUR JOHANN BUTTIGIEG: Sal-lum id-deċiżjoni ta' min hu l-owner tal-art mhijiex f'idejn il-MEPA, imma f'idejn il-Qrati tagħna.

LUCIANO BUSUTTIL: Appuntu, imma għallinqas persuna li qed tapplika ....

IS-SUR JOHANN BUTTIGIEG: Meta xi ħadd jiġbed l-attenzjoni lill-MEPA li hemm kwestjoni ta' ownership, f'dak il-każ ninnotifikaw lill-applikant u nitolbu l-proof of ownership.

Fil-proċess ta' applikazzjoni normali, meta xi ħadd jiġbdilna l-attenzjoni li xi ħadd irid jikklejmja li l-art hi ta' terza persuna, f'dak il-każ aħna nitolbu li tingħata kopja tal-kuntratt tal-art in kwestjoni.

THE CHAIRPERSON: Hawn iktar kummenti ħalli nibdew nikkonkludu?

Issa nibdew naraw iċ-ċirkolari paragrafu paragrafu ħalli jekk għandna bżonn inbiddlu xi wording inbiddluh issa.

IL-PERIT VINCENT CASSAR: Rigward il-kwestjoni li qajjem l-Onor.

Grech fuq l-ODZ, tajjeb li ngħidu li dan dejjem jiddepedendi fuq il-każ li jkun.

Jekk hemm post li nbena mingħajr l-ebda permess f'ODZ u se jipprova japplika llum u jagħmel a full development application, se tiġi aġġudikata skont il-policies li għandna illum, jiġifieri dan mhux se jieħu l-permess.

Imma jekk dan kellu permess biex jibni f'ODZ imma għamel xi ħaġa rregolari f'dak il-permess, għaliex m'intix qed tagħtih il-fakultà ...

CLAUDIO GRECH: Mhux jien ma nagħtihx il-fakultà imma l-liġi ma tagħtihx.

Is-Sixth Schedule tgħid ċar li dawk huma esklużi u ma jistgħux jiġu sanctioned, dejjem qed nitkellmu dwar dawk ta' wara Mejju 2008.

IL-PERIT VINCENT CASSAR: Għandek raġun, imma skont xi jkun l-infringement.

CLAUDIO GRECH: Le, ma tagħmilx distinzjoni fuq infringements.

CHARLES BUHAGIAR: Din tapplika anke għal ta' qabel Mejju 2008.

L-argument tal-Onor.

Grech huwa tajjeb u nifhem x'qed tgħid, jiġifieri wara l-2008 ma tistax tissanzjona ODZs, se mai trid twaqqa' u terġa' tibni.

Dik hija l-liġi dwar każijiet ta' wara Mejju 2008 imma mbagħad hemm każijiet li jmorru qabel Mejju 2008.

CLAUDIO GRECH: Jien għalhekk għedt dak li għedt.

Minn Mejju 2008 'il hemm, jien nemmen li trid tiġi kkjarfikata li lanqas biss għandek għalfejn tilqa' applikazzjoni għax se tilqa' applikazzjoni, xi ħadd se jpoġġi garanzija bankarja meta inti taf li dik il-garanzija se teħodha biex tkun ħadthielu.

IS-SUR JOHANN BUTTIGIEG: Hemmhekk fejn ma naqbilx miegħek.

Aħna qed noħorġu compliance għall-parti li hija legali mhux għall-parti li hija llegali.

Jekk huwa ma jneħħix dik l-illegalità, jien ikolli l-flus biex jekk ma neħħihiex sa fi żmien tliet snin, se nneħħihilu.

CLAUDIO GRECH: Però, bir-rispett kollu jien ma naħsibx li aħna nistgħu nikkontemplaw li naċċettaw li nagħmlu affarijiet sempliċement biex indaħħlu l-flus ħalli jkollna biex iwaqqgħulu!

Bir-rispett kollu, dan huwa lloġiku.

Irridu nkunu ċari ma' kulħadd u ngħidu li jekk dak li jkun għandu żvilupp, u ma tagħmilx differenza jekk għandux parti bil-permess jew le, wara Mejju 2008, dak l-iżvilupp ma tistax bil-liġi tagħna tissanzjonah.

U aħna hawnhekk ma nistgħux b'xi mod nagħtu xi forma ta' indikazzjoni li dak jista' jiġi sanctioned, għax ma jistax fil-fatt jiġi sanctioned.

(Interruzzjonijiet) Il-bidu ta' paragrafu 2.1 qed jgħid:

Mela x'qed tipprova tgħid?

Jiġifieri wara Mejju 2008, ngħidu x'ngħidu, is-sanctioning ma jistax isir, però lanqas l-applikazzjoni ma tista' tilqa'.

MICHAEL FARRUGIA (Segretarju Parlamentari għall-Ippjanar u Simplifikazzjoni Amministrattiva): Li nistgħu nagħmlu huwa li naraw jekk nistgħux nużaw kelma oħra minflok "sanctioning".

Bażikament li qed ngħidu huwa li fuq perjodu ta' tliet snin dak li jkun għandu l-opportunità li jekk l-applikazzjoni tiegħu tiġi aċċettata – u mhijiex kwestjoni ta' sanctioning imma għax ikun hemm policies ġodda jew ikunu nbiddlu policies jew ħaġa jew oħra – huwa jkun qiegħed f'pożizzjoni li dak li kien bena llegalment, jista' jiġi aċċettat minħabba l-policy eżistenti.

Jiġifieri forsi jkun tajjeb jekk naraw nistgħux insibu kelma aktar feliċi minflok il-kelma "sanctioning" għax il-kelma "sanctioning" tfisser li għandek xi ħaġa llegali, għadha llegali u ħallast il-multa u tajtek l-awtorizzazzjoni imma xorta għadha llegali.

F'dan il-każ m'aħniex qegħdin nagħmlu xi ħaġa biex xi ħaġa li hija llegali, titħallas multa u ssir legali, imma li jrid isir huwa li dak li jkun irid jerġa' japplika u jekk ikun jaqa' fil-policy għax minn dakinhar li għamilha sal-lum il-policies inbiddlu – jista' jkun li l-illegalità għamiltha seba' snin, tmien snin ilu u minn dakinhar 'il hawn kienet inbidlet il-policy u allura dak li inti għamilt seba', tmien snin ilu llum m'għadux illegali – se nagħtuh l-opportunità biex fi tliet snin jara li jkollu sanctioning.

Jien qed nifhem dak li qed jgħid l-Onor.

Grech u qed ngħid li bil-kelma "sanctioning" m'aħniex qed nifhmu li qed ngħidu li dak li jkun għamel xi ħaġa li hija llegali jista' jħallas il-multa u aħna nagħlqu għajnejna.

Jekk ma taqax f'din il-policy allura xorta ma jiġix aċċettat, jiġifieri mhijiex kwestjoni ta' sanctioning.

CLAUDIO GRECH: Onor. Farrugia, nifhem dak li qed tgħid, però, dak li qed tgħid m'għandu x'jaqsam xejn ma' dan li hawn miktub.

Hawn numru ta' istanzi – m'għandix kompjuter hawn għax kienu nkun nista' ngħoddhom – li jitkellmu ċarissimu.

Diġà semmejt waħda u din hija oħra:

Hawnhekk il-motivazzjoni ta' din iċ-ċirkolari hija li jsir is-sanctioning.

MICHAEL FARRUGIA: Tkun kuntent jekk inneħħu l-kelma "sanctioning" u minflok nużaw il-kelma "regularise"?

CLAUDIO GRECH: Jien ma naħsibx li dan huwa argument ta' kuntentizza imma huwa argument ta' xi rridu nagħmlu fis-sustanza.

Jien għalija, nerġa' ngħid, fis-sustanza, l-ODZs għandna nħalluhom fil-proċess kif inhuma llum.

Illum hemm proċess fejn jekk xi ħadd irid japplika għal sanctioning jista' japplika xorta waħda, u hemm proċess li wieħed jgħaddi minnu; xejn ma jżomm lil ħadd milli japplika.

Li qed nagħmlu hawn huwa biss li qed nagħtu s-servizzi lill-parti li hija legali fi proġett li għandu partijiet minnu llegali.

B'hekk qed ninkoraġġixxu li dak li jkun japplika għas-sanctioning, irrispettivament mit-tip ta' infringements li hemm fuq is-site, anke jekk kien hemm applikazzjoni li fil-proċess ta' screening intbagħtet lura.

Hemmhekk ukoll, skont din il-policy u skont dak li ikkonfermajtu intom se jerġa' jingħata l-opportunità li … (Interruzzjonijiet) Dejjem jista' jagħmilha però l-motivazzjoni tal-policy, almenu kif fhimtha jien, hija intiża biex dawn l-eluf ta' każijiet – li kellkom iġġibu l-istatistika dwarhom però naħseb li bqajtu ma ċċirkolartuhiex - … L-aħħar darba għedtulna li hemm xi 5,000 jew 7,000 każ u jien tlabtkom statistika dwar it-tip u l-kategoriji differenti ta' enforcements li huma maqsuma fihom, però din ma ġietx iċċirkolata.

Jiġifieri qed nagħmlu policy in a vacuum, mingħajr ma nafu s-sustanza tal-fatti x'inhuma.

Għax kieku qed ngħidu li ODZs hawn 10, 20 jew 100 mill-5,000 jew 7,000 każ li hemm – l-aħħar darba ssemmew żewġ ċifri – … Imma ovvjament ma nafux għax m'għandniex id-data f'idejna.

CHARLES BUHAGIAR: Illegali mhux biss dawk li għandhom enforcement notice fuqhom, jista' jkun hemm bini llegali u ma jkunx hemm enforcement fuqu.

MICHAEL FARRUGIA: U jista' jagħti l-kas li nsiru nafu bihom attwalment meta dak li jkun jiġi biex jirregolarizza lilu nnifsu.

THE CHAIRPERSON: L-Onor.

Bezzina.

TONI BEZZINA: Ħudu paċenzja fehmuni ftit għax m'iniex qed nifhem sew.

Jekk jien għandi kamra ta' 20 metru kwadru f'ODZ u qbadt u għamilt extension ta' 100 metru ieħor, tissiġġillali l-100 metru, toħroġli partial compliance fuq l-20 metru li kienu fuq il-permess biex jekk joħroġ il-permess imbagħad … Jien as such nifhimha li allura naqbad u nagħmel extension ta' dik il-kwalità u joħroġli partial compliance xorta.

IS-SUR JOHANN BUTTIGIEG: L-ewwel nett din il-policy qiegħda retro-attiva.

TONI BEZZINA: Imma intom stess għedtu li hawn ħafna bini li lanqas biss ħareġ enforcement fuqu.

IS-SUR JOHANN BUTTIGIEG: Iva, u għandna problema bihom u waħda mill-affarijiet li anke spjegajt id-darba l-oħra hija li aħna qed inqisu din bħala metodu kif niġġeranaw fondi sabiex attwalment immorru nneħħu iktar illegalitajiet li hemm hemm barra.

MICHAEL FARRUGIA: Aħna kemm-il darba nisimgħu li għandna 'l fuq minn 70,000 post li mhumiex qed jiġu utilizzati.

Jekk minn dawn pereżempju hemm 4,000 li huma imwaħħlin, jixtiequ jbigħuhom u ma jistgħux jagħmlu dan għax m'għandhomx compliance, imma li minħabba xi policies li ġew mibdula minn meta kienu applikaw oriġinarjament, illum jistgħu jieħdu l-permess u jiġu compliant u jkunu jistgħu jbigħuhom, allura nkunu qed intaffu parti mill-problema.

TONI BEZZINA: Naħseb li kollha qegħdin naqblu li l-problema hawnhekk huma dawk tal-ODZ.

Aħna m'aħniex qed ngħidu li post li għandu infringement żgħir m'għandekx tagħmillu sanctioning!

Il-problema qiegħda fl-ODZ.

THE CHAIRPERSON: Onor. Segretarju Parlamentari, din iċ-ċirkolari hija preparazzjoni biex sakemm ikun hemm bidla f'ċerti policies li se jkunu jkopru ċerti każijiet li s'issa ma ingħatalhomx permess u taħt policies ġodda forsi jkunu eliġibbli għal permess?

Għax dik tbiddel l-istampa kollha.

Pereżempju l-liġijiet tas-sanità għandhom bżonn aġġornament għax hemm ħafna postijiet li m'għandhomx permess jew compliance għax mhumiex skont ħtiġijiet li wħud minnhom huma antikwati ħafna.

MICHAEL FARRUGIA: Madam Chair, jeżisti bini li ma nbeniex skont il-policies tal-bieraħ u qed nistennew il-policy tinbidel biex attwalment ikunu jistgħu japplikaw, imma jeżistu wkoll diversi binjiet li meta kienu nbnew kienu skont il-permess imbagħad għamlu xi ħaġa extra, li anke bil-policies eżistenti, jekk japplikaw jistgħu jieħdu l-permess.

Wieħed irid jara kif eventwalment dawn jistgħu jibqgħu jużaw il-parti legali, tiġi siġġillata l-parti llegali, isiru l-ħlasijiet li għandhom isiru, eventwalment din tiġi compliant skont il-policy eżistenti u japplikaw għaliha u jkunu jistgħu joħorġuha fis-suq.

Jeżistu postijiet li minħabba ċerti affarijiet li kienu għamlu rregolari, jista' jkollhom problemi meta jiġu biex japplikaw.

Jista' jkun hemm policies oħrajn li jsiru fil-futur.

Bħalissa qed nippruvaw li jkonna policy ġdida kull xahar f'diversi setturi.

Hemm pereżempju policy fuq kmamar tan-nar u hemm diversi policies oħrajn li għandhom x'jaqsmu fuq ODZ, fuq is-settur tal-biedja, eċċ. Se nagħmlu wkoll il-bidla tal-policy tal-ODZ biex nibdew nippromwovu l-agri-turiżmu u naraw kif inkunu iktar speċifiċi dwar x'aħna nifhmu u lejn fejn aħna sejrin, jiġifieri għandek ħafna affarijiet li għaddej proċess dwarhom.

THE CHAIRPERSON: Jiġifieri t-tweġiba tiegħek hija iva, dawn it-tliet snin li qed jintalbu biex fihom ċerti postijiet li bil-policies tal-lum mhumiex sanctionable forsi se jkunu jistgħu jiġu rregolarizzati 'l quddiem għax wieħed qed jistenna li jkun hemm xi bidla ta' xi policies matul iż-żmien.

MICHAEL FARRUGIA: Għandek policies li huma diġà eżistenti u jista' jkollok policies oħrajn li jiġu riveduti jew inkella ...

THE CHAIRPERSON: Jiġifieri din iċ-ċirkolari trid tittieħed f'dak l-ispirtu għax tagħmel differenza.

MICHAEL FARRUGIA: Eżattament.

THE CHAIRPERSON: Dwar l-ODZ irridu naqblu jekk humiex se jkunu taħt l-umbrella tal-liġijiet li kellna s'issa jew jekk aħniex se ninkludhom ...

MICHAEL FARRUGIA: Dwar tal-ODZ aħna se nkunu qed nersqu quddiem dan il-Kumitat, fejn eventwalment se nkunu qed niddiskutu l-bidliet kollha li qed nissuġerixxu biex minflok patafjun ta' paġni kollha policy, ikun hemm policy aktar simplifikata u ċara li ma tħalli l-ebda ekwivoċi fuq kif jiġu nterpretati ċerta partijiet.

Imbagħad dan il-Kumitat jkun jista' jevalwa d-direzzjoni li aħna nkunu qed nissuġerixxu u eventwalment nittamaw li jkollna policy ta' madwar 36 paġna li jkun jista' jifhimha kulħadd u ma tħallix dubji jew ekwivoċi jew interpretazzjonijiet differenti tal-istess policy.

THE CHAIRPERSON: Jiġifieri jekk qed nifhem tajjeb, din iċ-ċirkolari nistgħu inqisuha bħala an interim measure biex sakemm ikun hemm policies li jirrendu aktar għall-pajjiż f'kull qasam u f'kull saff tal-iżvilupp tagħna, aħna nkunu nistgħu nibdew nittrattaw xi wħud minnhom.

MICHAEL FARRUGIA: Ħalli niċċara l-affarijiet.

Ma jfissirx li kull min għandu xi żvilupp irregolari fl-ODZ se nkunu qed nirranġawhielu bil-policy l-ġdida.

THE CHAIRPERSON: Dak huwa li ridt nisma' jien!

IL-PERIT ALEXANDER BORG (Kap tad-Direttorat tal-Enforcement): Nixtieq nagħmel punt, Madam Chair.

Jien ngħid li hemm motivazzjoni oħra.

Jekk narawha fil-fatt on the ground kif suppost se taħdem, din hija miżura li tkun self-enforcing.

Minflok il-MEPA tmur tinforza, dak li għandu illegalità, li għamel il-kuntratt jew l-agreement magħna, se jkun obbligat u għandu deterrent, għax għandu l-flus depożitati li jistgħu jinġibdu, biex l-irregolarità jneħħiha hu.

THE CHAIRPERSON: Imma irid jersaq hu, m'intix se ġġiegħlu.

Jekk hu jiddeċiedi li ma jersaqx u jħalli toqba fil-ħajt li qed iddejjaq lit-triq kollha jista' jagħmilha.

Dik hija l-problema.

S'issa qiegħda li jrid jersaq hu.

IS-SUR JOHANN BUTTIGIEG: Ħa niġu f'sitwazzjonijiet fejn mhux se jibqa' jersaq hu imma awtomatikament se jkun hemm multi u affarijiet oħrajn biex awtomatikament jersqu.

THE CHAIRPERSON: Jekk m'hawnx iktar kummenti, nistgħu naqbdu biċċa biċċa ħalli naraw jekk tridux inbiddlu xi ħaġa ħalli nkunu nistgħu nipproċedu.

CLAUDIO GRECH: Jien nixtieq li titneħħa wkoll il-kelma "significant" qabel "damage".

IL-PERIT ALEXANDER BORG: Però irridu nkunu ċari what causes bad neighbourliness.

LUCIANO BUSUTTIL: Fil-liġi hemm definizzjoni ta' bad neighbourliness u tisgħtu timxu fuqha.

THE CHAIRPERSON: Xorta mbagħad tidħol id-diskrezzjoni tal-bord.

CLAUDIO GRECH: Jien l-aħħar darba speċifikajt li jekk hemm rapporti mingħand ġirien li jkunu matul iż-żmien irrappurtaw kontra xi operat marbut ma' dak is-sit, allura ma jistax jikkwalifika għal din il-policy.

(Interruzzjonijiet)

IS-SUR JOHANN BUTTIGIEG: Imma trid tara hijiex ġustifikata.

Illum kelli każ ta' substation u t-third party li joqgħod 75 metru 'l bogħod qed joġġezzjona.

CLAUDIO GRECH: Però, nerġa' ngħid, li hawnhekk m'aħniex qed nitkellmu fuq applikazzjoni għal permess imma fuq illegalità.

Jiġifieri m'aħniex qed nitkellmu fuq xi ħadd li qed japplika u xi ħadd ieħor biex jirrikattah qed jgħidlu li se jdaħħallu oġġezzjoni.

Hawnhekk qed nitkellmu dwar xi ħadd li ħa l-permess u qed jabbuża u inti għandek on file, on record objection, qiegħda għandek, mhux se toħroġ issa.

LUCIANO BUSUTTIL: Iva, però qegħdin nitkellmu fuq illegalità li wieħed jista' jirranġaha u li minħabba li hemm xi ħadd li għax forsi – nieħu każ estrem – għandu għalih sa minn meta kien żgħir u jagħmillu rapport ta' bad neighbourliness meta fil-fatt mhemmx oġġettivament bad neighbourliness, iżommu milli jkun jista' jibbenefika minn din il-klawsola.

CLAUDIO GRECH: L-ewwel parti tas-sentenza tiegħek kienet li hemm żvilupp li jista' jiġi regolarizzat.

Dik li jista' jiġi regolarizzat minn dak li smajna hawnhekk ma tapplikax.

Mhux neċċessarjament jista' jiġi regolarizzat.

Hawnhekk qed ngħidu anyone, jiġifieri kull min għandu illegalità, jista' japplika, minbarra dawn li hawn hawnhekk.

LUCIANO BUSUTTIL: Appuntu, jiġifieri xi ħadd li għandu llegalità u hemm rapport ta' bad neighbourliness, anke jekk dan il-bad neighbourliness ma jeżistix, ma jistax jibbenefika.

Jiġifieri jista' jkollok preġudizzju minħabba xi ħadd li qed jagħmel rapport u dan ir-rapport ġeneralment jittieħed fuq il-kelma.

Jiġifieri rridu noqogħdu attenti fuq id-definizzjoni tagħha.

CHARLES BUHAGIAR: Bad neighbourliness toħroġ mill-policy tal-MEPA.

Il-MEPA għandhom policy li tiddefinixxi x'inhi bad neighbourliness imbagħad l-interpretazzjoni hija fid-diskrezzjoni tal-Awtorità.

Xtaqt nistaqsi jekk rigward din il-proċedura hux se jkun hemm bord ta' appell.

IS-SUR JOHANN BUTTIGIEG: Minn kwalunkwe deċiżjoni hemm dritt ta' appell.

CHARLES BUHAGIAR: Jiġifieri jekk jien napplika skont din il-policy u l-MEPA tgħidli li ma tapplikax għalija, nista' nappella.

IS-SUR JOHANN BUTTIGIEG: Iva, inti tista' tappella minn kwalunkwe deċiżjoni.

THE CHAIRPERSON: U fl-aħħar tat-tliet snin nista' nerġa' nappella?

IS-SUR JOHANN BUTTIGIEG: Le, darba tista' tappella.

THE CHAIRPERSON: Tajjeb, ħalli tkun ċara.

CLAUDIO GRECH: Madam Chair, irrid nirreġistra li fuq din aħna xtaqna li bħala parti mill-illegalitajiet jiġu esklużi l-applikazzjonijiet fl-ODZ.

For the record dik hija l-pożizzjoni tagħna.

THE CHAIRPERSON: La naslu għaliha, naraw kif se nagħmlu l-wording tagħha.

Ngħaddu għal 2.1.b.

IS-SUR JOHANN BUTTIGIEG: Dan il-paragrafu jgħid hekk:

THE CHAIRPERSON: Ma jidhirx li hawn kummenti dwar dan il-paragrafu għalhekk nistgħu ngħaddu għal 2.1.c.

L-Onor.

CLAUDIO GRECH: Hawnhekk l-istess, nixtieq nistaqsi fuq liema parametri se timxi l-MEPA.

THE CHAIRPERSON: Kull bord ikollu d-diskrezzjoni tiegħu.

CLAUDIO GRECH: Imma min se jiddeċidihom dawn?

THE CHAIRPERSON: Jien nimmaġina li l-bord li se jinħatar biex jiddeċiedi dawn il-każijiet.

IS-SUR JOHANN BUTTIGIEG: Fejn ikollna dubju, bħala uffiċjali, dejjem nitilgħu quddiem il-bord.

CLAUDIO GRECH: Imma d-domanda tiegħi mhijiex din.

Jien qed nistaqsi min se jeżerċita d-diskrezzjoni.

Din se tkun deċiżjoni tal-bord, jiġifieri tal-Environment and Planning Commission (EPC)?

Ta' min se tkun id-deċiżjoni?

THE CHAIRPERSON: Nistgħu nagħmlu definizzjoni ta' min se jiddeċiedi?

Naħseb li tgħin jekk nagħmlu hekk.

IS-SUR JOHANN BUTTIGIEG: Nistgħu nagħmluha li għandha tkun għand il-MEPA board.

Imbagħad il-MEPA board għandha d-diskrezzjoni tagħha.

CLAUDIO GRECH: Qed nifhmu li dawn il-każijiet kollha se jitilgħu quddiem il-bord tal-MEPA.

Hux hekk?

IS-SUR JOHANN BUTTIGIEG: Imma l-MEPA għandha dritt tiddelega.

CLAUDIO GRECH: Hawnhekk qed nitkellmu fuq min se jħaddem id-diskrezzjoni.

IS-SUR JOHANN BUTTIGIEG: Il-MEPA tiddeċiedi.

Jekk il-każ huwa importanti, tarah hi jew inkella tiddelga lill-EPC jew lill-uffiċjal, skond x'taħseb il-MEPA.

CLAUDIO GRECH: Però, jekk niġu għal dak, allura m'għandna għalfejn nagħmlu xejn għax imbagħad il-MEPA tiddelega lil min jidhirlha kollox hi.

Jiġifieri bl-argumentazzjoni tiegħek, m'hemmx għalfejn noqogħdu nagħmlu policies.

Hemm strutturi u kumitati diversi fl-Awtorità u jien qed nistaqsi jekk huwiex wieħed minn dawn il-kumitati li se jiddeċiedi.

Meta tidħol l-applikazzjoni skont din, biex jingħataw is-servizzi, min se jiddeċidiha?

Ħa jiddeċidiha uffiċjal tal-MEPA jew se jkun hemm bord li se jieħu r-responsabilità għalihom.

IL-PERIT VINCENT CASSAR: Hemm il-bord tal-MEPA imbagħad hemm żewġ kummissjonijiet li huma bħala sub committees tal-MEPA u jiddeċiedu huma.

CLAUDIO GRECH: Jiġifieri se jiddeċiedu l-EPCs.

TONI BEZZINA: Jiġifieri kull applikazzjoni għal partial compliance se titla' quddiem l-EPC?

IS-SUR JOHANN BUTTIGIEG: Jekk tridu hekk!

TONI BEZZINA: Le, jien sempliċement qed nistaqsi.

THE CHAIRPERSON: Anzi jien naħseb li m'għandux ikun hekk għax il-bord tal-MEPA diġà hija mgħobbija ż-żejjed.

Jekk ikun hemm bord għal tapposta u intom tiddefenixxu kif se jkun kostitwit dan il-bord issa, wieħed ikun moħħu mistrieħ li dak il-backlog enormi li se jintefa' fuq dan il-bord mhux se jtellef mix-xogħol normali tal-MEPA.

Almenu jien hekk nifhimha.

CLAUDIO GRECH: Irridu nifhmu li dan se jkollu implikazzjoni fuq il-permess li kien qed jiġi approvat mill-EPC jew mill-bord.

Aħna qed ngħidu li s-servizzi se jiddeċiedi xi ħaddieħor minbarra dawn il-bordijiet li ġeneralment jiddeċiedu fuq l-issues ta' permessi.

Jien naħseb li la hemm l-EPC jista' jiddeċiedi l-EPC għax hemm applikazzjoni ...

IL-PERIT ALEXANDER BORG: Nixtieq nagħmilha ċara li każijiet ta' compliance qatt ma jmorru għand ebda bord.

CHARLES BUHAGIAR: Imma hawnhekk qed nitkellmu fuq compliance tal-parti li hija mibnija legali, mhux illegali.

Jiġifieri l-compliance se tkun fuq il-parti legali.

Jien nifhem il-punt tiegħek, però mhux kif qed tgħidu inti.

Jekk nieħdu l-eżempju ta' garaxx mibni iktar għoli milli suppost – li semmejna aktar kmieni – u għandu l-bini fuqu, f'dak il-każ jekk tagħtih compliance se teffetwa l-planning policies.

LUCIANO BUSUTTIL: Qed nitkellmu fuq żvilupp fejn għandek parti minnu li huwa legali u l-kumplament li huwa llegali, meta l-compliance certificate ħareġ, instema' l-proċess kollu quddiem il-bord tal-MEPA u ħareġ il-permess.

Inti suppost li bnejt XYZ, għandek parti li hija XYZ imma għandek parti żgħira li mhijiex XYZ li mhijiex qiegħda fih.

Il-compliance ħareġ fuq l-XYZ, però fuq il-parti l-oħra, biex tiġi fl-XYZ trid tagħmel ċerti xogħlijiet.

Jiġifieri m'hemmx għalfejn tapplika għal permess ġdid għax il-permess ħariġlek.

Allura lanqas hemm għalfejn jitla' bord biex jiġi deċiż għax diġà hemm deċizjoni.

Kull ma trid tagħmel huwa li tirranġa x-xogħlijiet li hemm biex tirregolarizza ruħek biex tiġi skond id-deċiżjoni li diġà ttieħdet.

Ma nafx jekk iniex qed nifhem tajjeb.

MICHAEL FARRUGIA: Titla' quddiem bord jew EPC meta inti tapplika biex attwalment jiġi vverifikat jekk inti taqax within the policy within those three years, imma ladarba ersaqt 'il quddiem biex il-parti li hija skont il-permess u legali se tużaha, lill-MEPA qed tgħidilha biex tagħlaqlek il-parti li hija llegali ħalli sadanittant tieħu l-opportunità biex tipprova tirregolarizza.

Imbagħad f'dawk it-tliet snin inti tapplika quddiem il-MEPA u quddiem l-EPC biex eventwalment ikollok il-permess maħruġ – noqgħod attent għall-kelma li nuża – fuq dik il-parti llegali.

Jekk within those three years, il-permess ma ħariġlekx, allura inti liable biex tiġi nfurzat u jitneħħilek dak li kellek.

TONI BEZZINA: U malli jiskadu t-tliet snin imur uffiċjal tal-MEPA jivverifika jekk dik l-irregolarità tneħħitx jew le.

THE CHAIRPERSON: U jekk ma jneħħihiex hu l-MEPA se tuża l-garanzija bankarja biex tneħħiha hi.

LUCIANO BUSUTTIL: Però dan f'każ li hemm parti li trid titneħħa, jiġifieri xorta trid tapplika għal permess ġdid.

Nimmaġina li hemmhekk it-tliet snin ma japplikawx għax jekk inti għandek proċess li jdum tliet snin mill-MEPA ...

THE CHAIRPERSON: Se jagħtuk tliet snin proprju biex tilħaq tapplika.

LUCIANO BUSUTTIL: Imma jekk inti applikajt u biex ħariġlek il-permess, għal xi raġuni dam iktar minn tliet snin, se jkun liable ...?

(Interruzzjonijiet) Anke meta jkun tort manifest tal-MEPA?

THE CHAIRPERSON: Il-problema se tqum meta dawk il-partijiet li ma jistgħux jiġu regolarizzati, għal xi raġuni jew oħra ma tista' tagħmel xejn ...

LUCIANO BUSUTTIL: Imma ma tistax tħalliha hekk!

Trid tpoġġi naqra ...

IS-SUR JOHANN BUTTIGIEG: Inti għandek dritt li tapplika għall-approval ...

LUCIANO BUSUTTIL: Nifhem il-punt li jien diġà qiegħed fil-ħażin, imma jekk it-tliet snin ikunu qabżu minħabba ...

IS-SUR JOHANN BUTTIGIEG: Illum jien ma nistax nirregola pereżempju t-tribunal kemm idum biex jirrevedi każ.

LUCIANO BUSUTTIL: Iva, imma għallinqas jekk inti għandek każ quddiem tribunal …

IS-SUR JOHANN BUTTIGIEG: Aħna għamilniha tliet snin għaliex dik hija n-norma u issa ġejna kkritikati għax għamilniha tliet snin!

X'imkien trid taqta' linja!

LUCIANO BUSUTTIL: Il-ballun qiegħed fuq in-naħa tal-MEPA.

THE CHAIRPERSON: Onor. Grech, jekk fhimtek sewwa intom taqblu ma' kollox ħlief mal-parti fejn tidħol l-ODZ.

Biex fil-każ immorru għal dik il-parti ...

CLAUDIO GRECH: Jien semmejt numru ta' punti.

THE CHAIRPERSON: X'inhuma l-punti l-oħra?

CLAUDIO GRECH: Jekk pereżempju din ma tapplikax għas-sanctioning, allura nikkanċellaw kull fejn qed jirriferi għal sanctioning.

IL-PERIT ALEXANDER BORG: Xtaqt li qabel inkomplu niċċara xi punti.

Fil-compliance certification il-każijiet qatt ma jitilgħu l-bord.

Fil-fatt din is-sistema mhijiex xi ħaġa kompletament ġdida.

Il-liġi tagħtik il-partial stop notice.

Jekk għandek major project – ħalli nużaw major projects għalkemm tista' tinterpretaha għal ħafna aktar affarijiet – bħal pereżempju barriera li għandha biċċa llegali, normalment ninsistu li l-biċċa llegali ma tintużax, imma dawl u ilma fuq il-bqija nagħtu.

Naħseb li kieku għandna l-barrieri kollha magħluqin!

Din hija xi ħaġa li diġà qiegħda hemmhekk.

Fejn qed nitkellmu fuq discretion, fil-fatt hija bil-maqlub.

Jien ma nixtieqx li l-enforcement ikollha d-discretion la l-affarijiet ma jmorrux il-bord.

F'2.1.b qed ngħidu li "as a planning or other statutory requirement" jiġifieri jekk pereżempju hemm farm li m'għamilx il-manure clamp li allura ngħidu li dan qed imur barra, dan mhux se naċċettawh, qed jagħmel impatt.

Jekk min-naħa l-oħra l-planning requirement huwa pereżempju l-parking spaces, ma għamilx il-garaxx kif suppost, dak nistgħu nistennew sakemm jirranġa għax fl-aħħar mill-aħħar hija xi ħaġa li tista' titranġa.

CLAUDIO GRECH: Inti qed tgħid li jekk l-illegalità hija a planning requirement jew requirement statutorju, int se żżomm id-diskrezzjoni li xorta tawtorizza.

Għax irridu nkunu ċari fuqiex qegħdin nitkellmu għax hawnhekk m'aħniex qegħdin nitkellmu fuq min se japprova kollox.

Dak li staqsa l-Onor.

Busuttil kien fuq każijiet ġenerali.

Hawnhekk qed ngħidu li jekk l-aspett illegali tal-operat huwa, jew a planning requirement jew requirement bil-liġi, int se żżomm id-diskrezzjoni tiddeċidix jew le li tagħtih s-servizzi.

Dak li qegħdin ngħidu.

IS-SUR JOHANN BUTTIGIEG: Li qed ngħidu huwa li jekk għandek requirement fil-liġi li kellek bżonn tagħmel xi ħaġa li ambjentalment hemm bżonn tagħmilha għax hija requirement, jiena bħala Awtorità m'iniex se nagħtik il-compliance qabel ma inti tagħmel dik ix-xi ħaġa.

CLAUDIO GRECH: Imma hawnhekk mhux hekk qed tgħid imma qed tgħid li se żżomm id-diskrezzjoni, li hija differenti.

Kieku mhux hekk ma kontx tgħid li se żżomm id-diskrezzjoni.

Dak li qed tgħid naqbel miegħu.

IS-SUR JOHANN BUTTIGIEG: Safejn naf jien hawnhekk qed jingħad hekk:

Jiġifieri jekk inti ma tagħmilhomx, m'iniex se nagħtik il-compliance.

CLAUDIO GRECH: M'intix qed tgħid hekk imma qed tgħid "will only be allowed at MEPA's discretion".

Għandha tkun "will not be allowed" u daqshekk.

IL-PERIT ALEXANDER BORG: Hawnhekk qed nifhem li hija fid-diskrezzjoni tal-MEPA li tgħidlek li l-parti legali tista' tużaha.

Allura naħseb li rridu niċċaraw billi ngħidu li "the temporary utilisation of the other legal parts within the permit", fis-sens li d-diskrezzjoni tużaha biss fil-partijiet li huma legali.

IS-SUR JOHANN BUTTIGIEG: Id-diskrezzjoni dejjem irriduha fil-parti legali mhux fil-parti llegali.

IL-PERIT ALEXANDER BORG: Din kif inkitbet kienet li fl-enforcement l-affarijiet ma jitilgħux board biex kemm jista' jkun innaqqsu d-diskrezzjoni.

Il-provisions kienu intenzjonati li japplikaw throughout, fejn qed ngħidu discretion qed inżommu l-leeway aħna li jekk hemm bżonn nirrifjutaw li napplikaw dawn il-provisions, jiġifieri ma nagħtux is-servizzi fuq it-temporary parts.

Għalhekk qed nagħmlu l-exceptions fejn hemm impatt fuq l-ambjent.

TONI BEZZINA: Allura lil min tagħtih u lil min ma tagħtihx?

THE CHAIRPERSON: Diskrezzjoni hekk tfisser, imma trid tara l-każ kollu.

IL-PERIT ALEXANDER BORG: Fil-MEPA d-diskrezzjoni tintuża l-ħin kollu.

TONI BEZZINA: Imma dak hu l-ħażin!

THE CHAIRPERSON: Fil-MEPA tant ikun hemm każijiet varji u effetti ta' ħafna affarijiet li bilfors trid tintuża d-diskrezzjoni.

CHARLES BUHAGIAR: Qed ninsew l-iktar ħaġa importanti f'din l-istorja, li dawn diġà qegħdin hekk meta l-proprjetà tkun maqsuma ma' terzi; terzi jistgħu japplikaw u jingħataw il-compliance filwaqt li l-owner ma jistgħux jagħtuh compliance fuq il-parti illegali.

Jiġifieri din diġà teżisti, kulma qegħdin nagħmlu b'dan ir-regolament huwa li dak li s'issa konna nagħtu lill-terzi, se nagħtuh ukoll lill-owner li għandu dik il-proprjetà.

Illum il-ġurnata, jekk hemm blokk appartamenti li erbgħa minnhom huma ta' terzi, dawk nagħtuhom compliance anke jekk hemm biċċa llegali.

Li qed nagħmlu b'din huwa li jekk inzerta li l-blokka kollha hija ta' owner wieħed u l-minimu huwa tiegħu wkoll, dawk l-erbgħa li huma tiegħu nagħtuhomlu bħalma nagħtu lil ħaddieħor, jiġifieri qegħdin inneħħu d-diskriminazzjoni kontra l-owner.

CLAUDIO GRECH: Il-problema mhijiex il-blokk ta' appartamenti.

Il-problema hija li mhux qed ikun hemm distinzjoni fuq it-tip ta' każijiet li qed nitkellmu fuqhom.

Li kieku kienet limitata speċifikament għal dawn it-tip ta' każijiet żgħar, ma kien ikollna problema ta' xejn u diġà għalaqniha.

Il-problema hija li hawnhekk din tapplika għal kull forma ta' żvilupp, m'hawn esklużjoni ta' xejn.

(Interruzzjonijiet) Imma kieku llum ma konniex se nidħlu fuq li nagħtu partial compliance, konna nħallu kollox kif inhu llum!

THE CHAIRPERSON: Però fejn jidħlu l-ODZ, il-Ministru assigurana li se jkun hemm policies definiti li għad iridu jiġu diskussi anke f'dan il-Kumitat.

CLAUDIO GRECH: Però llum din għandna ċerta quddiemna, ma nafux x'se tkun il-policy, jiġifieri se mai a good compromise would be li meta niġu biex nitkellmu fuq l-ODZ ta' din, la għandna ODZ policy coming up imminentement, il-provisions għal partial compliance fejn jidħol ODZ jiġi diskuss meta nkunu qegħdin niddiskutu l-ODZ policy għax hawnhekk qed nagħmlu l-karretun qabel iż-żiemel.

Jekk verament irridu nindirizzaw dawn il-każijiet li qed isemmi l-Onor.

Buhagiar li aħna naqblu mija fil-mija li għandna nindirizzawhom, anzi l-aħħar darba qbilna li nniżżlu l-bank guarantees mitlubin u ġiet aċċettata … Il-concern tagħna hija li din hija miftuħa wisq.

U allura meta inti għandek din il-concern li din qed tinfetaħ daqshekk, bilfors se jkollna nipproponu – ovvjament aħna qegħdin f'minoranza – provisions li huma marbutin ma' dawn l-aspetti li nemmen li huma iżolatissimi.

THE CHAIRPERSON: Hawn xi ħadd jixtieq jgħaddi xi kumment?

Nerġgħu ngħaddu l-wording ta' 2.1.b?

Is-Segretarju Parlamentari Michael Farrugia.

MICHAEL FARRUGIA: Xtaqt ngħid ħaġa waħda.

Hemm dawk il-każijiet li llum jistgħu japplikaw u nistgħu nirranġawlhom il-problemi tagħhom.

Għandhom opportunità.

Se ntellfuhielhom għal diversi xhur sakemm ikollna policies oħrajn li qed jirranġaw policies li jista' jkollhom ċertu ammont ta' difetti fihom?

Aħna qegħdin nippruvaw nissimplifikaw il-proċeduri.

L-ewwel nett, ma nixtieqx li jkollna proċeduri iktar ikkumplikati u burokratiċi milli diġà għandna.

Irrid li nissimplifikaw il-proċeduri u għalhekk il-policies qegħdin nippruvaw nissimplifikawhom biex jifhimhom kulħadd.

It-tieni, għaliex għandna nikkumplikaw u nagħmlu burokrazija fuq persuni li llum jistgħu jiġu in line u qegħdin intellfulhom din l-opportunità?

CLAUDIO GRECH: Jekk dawn jistgħu jiġu in line, m'għandhmx bżonn din.

Illum, jistgħu jiġu in line billi japplikaw b'mod normali u jieħdu li għandhom jieħdu.

Jekk intom tridu tagħmlu fast tracking, m'hemm ħadd li qed joġġezzjona li jsir fast tracking ta' xi applikazzjonijiet għal sanctioning li hemm illum, dik il-proċedura teżisti, qiegħda hemmhekk.

Hawnhekk qegħdin inżidu xi ħaġa, mhux argument ta' opportunità.

L-unika opportunità li hawn hawnhekk hija li, min għandu illegalità se jingħata a partial compliance u se jingħata s-servizzi.

CHARLES BUHAGIAR: Imma din diġà teżisti.

CLAUDIO GRECH: Mela għalfejn qegħdin nagħmluha?

CHARLES BUHAGIAR: Għax qed nagħmluha għall-owners ukoll.

S'issa teżisti għal third parties.

Nerġa' nagħtik l-eżempju ta' blokk ta' appartamenti li f'parti minnu hemm illegalità, imma fil-kumplament tal-flats l-oħrajn li huma ta' terzi u m'hemmx illegalità, jagħtuhielhom.

Illum, jekk dak il-blokk huwa ta' owner wieħed, ma jagħtihulux għall-ebda appartament allavolja hemm minnhom li huma legali.

Jiġifieri li qed nagħmlu hawn huwa li qed nestendu xi ħaġa li diġà teżisti għal każijiet fejn l-owner tal-blokk kollu huwa l-istess persuna.

CLAUDIO GRECH: Huwa l-eżempju li naqblu fuqu imma taf li mhux għal dak l-eżempju li qed nirriferu.

THE CHAIRPERSON: Jiena li jserraħli rasi huwa li jekk hemm xi ħaġa ODZ li hija llegali totalment, din ma tgħoddx għalihom.

Jekk hemm xi ħaġa li hija legali imma għandha parti minnha llegali, aħna qegħdin nitkellmu meta qegħdin niddiskutu din il-policy fuq il-parti legali biss, il-parti llegali għandhom it-tliet snin u jekk f'dak iż-żmien ma tilħaqx tkun sanctionable, din trid titlaq u jekk id-dipartiment sal-lum ma kellux il-mezzi biex ineħħiha, min se jkun, se jagħti l-mezzi hu stess meta se japplika biex jirregolarizza ruħu, sabiex titneħħa.

Dik biss li lili sserraħli rasi.

TONI BEZZINA: Jien nixtieq li xi ħadd jiggarantixxi li din li uffiċjali tal-MEPA jmorru jiċċekkjaw, se tibqa' mhux jgħaddu erbat ijiem oħra u nagħmluha li jkunu l-periti bħalma jiġri fil-compliance.

IS-SUR JOHANN BUTTIGIEG: F'din il-proċedura hija l-Awtorità li trid tmur tiċċekkja x-xogħlijiet on site.

TONI BEZZINA: U se tkun hekk u se tibqa' hekk.

IL-PERIT ALEXANDER BORG: Madam Chair, nixtieq li niċċara xi ħaġa.

Jien din komdu biha għax qegħdin nitkellmu fuq li se nħallu biċċa tintuża, il-biċċa li hija legali.

Kieku xi ħadd ipprova jgħidli biex inħalli l-biċċa llegali tintuża, dik ma naċċettahiex.

Però hawnhekk li qed inħallu tintuża hija l-biċċa legali, u sa ċertu żmien.

TONI BEZZINA: Però jekk irridu nkunu reali rridu ngħidu li xorta hemm problema fuq kif se tikkontrolla l-parti li mhijiex legali.

THE CHAIRPERSON: Imma din hija retroactive.

IL-PERIT ALEXANDER BORG: Meta nissiġġillaw bis-siġġilli tal-MEPA, ma tantx ibagħbsulna magħhom u terġa' hawnhekk żidt miżura oħra f'każ li jkun hemm xi ħadd li jipprova jbagħbas.

THE CHAIRPERSON: Barra minn hekk, it is retroactive, jiġifieri jekk xi ħadd biex jagħmel użu minn din jgħid li se jaqbad u jibni għaxart ikmamar ma' biċċa legali, ma tgħoddx għax din se tkun tgħodd għal minn issa lura.

Grech li hawn ħafna klawsoli li jistgħu jidħlu dejjem mhux għal dawn il-każijiet biss.

Jiġifieri naħseb minn 2.1.c sa 2.1.f huma kollha applikabbli għal kull każ ta' enforcement.

THE CHAIRPERSON: Fuq din qbilna fuq kif se nagħmlu l-wording ħalli nimxu?

Dan il-paragrafu qed jgħid li:

Jiġifieri s'issa jekk il-MEPA tiddeċiedi li dik il-parti tista' tibqa' tintuża, tintuża.

LUCIANO BUSUTTIL: Naħseb li d-diskrezzjoni dejjem trid tkun hemm għax fin-nuqqas tagħha kull persuna li għandha llegalità għandha dritt għal compliance.

Jekk tħalli l-MEPA discretion, qed tagħti ċans lill-MEPA li fl-iktar gravità tas-sitwazzjoni ma tagħtix compliance.

THE CHAIRPERSON: Imma dejjem se titħalla fid-diskrezzjoni tal-MEPA.

LUCIANO BUSUTTIL: Jien nifhem il-preokupazzjoni tal-Onor.

Grech imma jekk tħalli d-diskrezzjoni f'idejn il-MEPA, il-MEPA jekk tara l-gravità tas-sitwazzjoni, tista' tirrifjuta l-compliance.

Jekk ma jkunx hemm diskrezzjoni, trid tagħtih bilfors.

THE CHAIRPERSON: X'tissuġġerixxi bħala wording, Onor. Grech?

CHARLES BUHAGIAR: Nista' nissuġġerixxi xi ħaġa?

CHARLES BUHAGIAR: Biex ma tiġix miżinterpretata li qed neffettwawha għall-partijiet illegali wkoll.

IL-PERIT VINCENT CASSAR: Inti trid tara l-każijiet kif ikunu.

Jista' jkun li għandek żvilupp, pereżempju, fejn fil-permess kellu biex jibni underground garage wieħed u għandu flats fuqu imma f'dak l-underground garage aħna konna tlabnih li jrid jagħmel, pereżempju, il-fire safety jew fire exits jew forsi ventilation system.

U dan meta kien qed jibni, minflok għamel sular wieħed ta' underground garages għamel tnejn imma la għamel il-fire escapes u lanqas għamel il-ventilation system allura hemmhekk trid tkun id-diskrezzjoni tagħna jekk nistgħux inħalluh jopera dak il-garaxx jew le, dejjem dak li huwa mibni legalment, mhux is-sular żejjed.

LUCIANO BUSUTTIL: Kieku m'hemmx din id-diskrezzjoni l-compliance trid tagħtihielu bilfors għal dik il-parti legali.

IS-SUR JOHANN BUTTIGIEG: Għandna numru ta' każijiet, pereżempju, fejn għax kien obbligat li jħalli żewġ piedi u nofs u allura ma setax iqatta' kellu jitlef car park space u allura ġie b'shortfall tal-parking provision.

Allura f'dak il-każ x'nagħmlu?

THE CHAIRPESON: Nikkonkludu fuq din il-parti ħalli mmexxu.

CLAUDIO GRECH: Stante li ndaħħlu tal-ODZ, I can live with this kif inhi, imma riżervata mal-issue tal-ODZ.

THE CHAIRPERSON: Tajjeb.

Mela nistgħu ngħaddu għal 2.1.c.

LUCIANO BUSUTTIL: Jiġifieri l-Onor.

Grech qed jgħid li f'ODZ, anke fuq il-parti legali, il-compliance certificate ma joħroġ qatt.

Ma nafx jekk iniex qed nifhem tajjeb.

CLAUDIO GRECH: Jien l-argument tiegħi huwa li, at this point, minħabba li, l-ewwel nett, hemm ODZ policy li għad trid tiġi quddiemna fil-ġimgħat li ġejjin u allura jekk hemm xi ħaġa li għandha x'taqsam ma' xi forma ta' bidla fil-proċedura tal-ODZ niddiskutuha hemmhekk, u t-tieni, minħabba li din, kif inhi proposta, tidher li tista' tapplika għal kull forma ta' illegalità irrespettivament mill-materjalità tad-deviation, aħna nemmnu li għal finijiet li l-ODZ jistgħu jkunu każijiet sensittivi ħafna, m'għandhiex tapplika din il-policy għall-ODZ.

THE CHAIRPERSON: Ngħaddu għal 2.1.c.

THE CHAIRPERSON: Hawn kummenti?

Jekk qed naqblu nistgħu ngħaddu għall-parti li jmiss li hija 2.1.d.

LUCIANO BUSUTTIL: F'dan il-paragrafu qed jingħad li "it is the owner's responsibility" filwaqt li f'paragrafi oħrajn hemm "the occupier".

Għaliex qed nitfgħu l-onus fuq l-owner meta jista' jkun hemm l-occupier?

THE CHAIRPERSON: Dan huwa post vojt; ġie ssiġġillat, jiġifieri mhux se jkun hemm occupiers.

LUCIANO BUSUTTIL: Imma trid tara occupier x'definition għandha għax jista' jkun xi ħadd li qiegħed b'kera u għandu titlu lokatizju.

CHARLES BUHAGIAR: L-onus fuq l-owner qiegħed, jista' jkun hemm occupier imma l-onus fuq l-owner qiegħed.

LUCIANO BUSUTTIL: L-occupier ma jfissirx li jkun qiegħed hemmhekk fiżikament, imma jista' jkollu titolu ta' pussess.

IL-PERIT ALEXANDER BORG: Naqbel li ndaħħluha.

MICHAEL FARRUGIA: Jien ukoll naqbel li ndaħħluha għax jekk ladarba l-parti li hija legali għandha compliance, dak li jkun jista' jkun krih lil xi ħadd.

CHARLES BUHAGIAR: Il-garanzija min se jagħmilha?

L-owner jew l-occupier?

IL-PERIT ALEXANDER BORG: Infittxu lil min jagħmilha.

CHARLES BUHAGIAR: Imma jekk jagħmilha l-owner … L-onus qiegħed kollu fuq l-owner.

TONI BEZZINA: Kif qed jgħid l-Onor.

Buhagiar, jekk l-occupier ikisser is-seal, l-owner jgħidlek li mhux hu kissru u ma tistax twaħħal lilu.

IS-SUR JOHANN BUTTIGIEG: Jekk tħarsu lejn paragrafu 2.1.h issibu li legal agreement jista' jsir bejn owner/occupier.

MICHAEL FARRUGIA: Jekk tagħmel occupier jew owner, se jkollok kwestjonijiet li jispiċċaw il-Qorti li jieħdu snin sħaħ biex jiġu riżolti.

LUCIANO BUSUTTIL: Imma jekk il-persuna hija l-occupier …

MICHAEL FARRUGIA: Min għamel l-iżball ta' bini llegali kien l-owner u allura l-onus għandu jibqa' l-ħin kollu fuq l-owner.

LUCIANO BUSUTTIL: Jiddependi x'titlu fiha l-ownership.

THE CHAIRPERSON: Se nagħmluha l-owner biss?

IL-PERIT ALEXANDER BORG: Kellna każijiet fejn, pereżempju hemm sular imwilli lil xi ħadd u dan għandu biċċa llegali.

F'dak il-każ l-owner kif se joqgħod jara jekk is-siġġilli humiex miksura?

CHARLES BUHAGIAR: Dik hija problema tiegħu mhux tagħkom.

TONI BEZZINA: Jekk ikisser is-siġġill, l-owner se jkollu jħallas l-ispejjeż.

Din bħal maintenance ta' post.

THE CHAIRPERSON: Ngħaddu għal 2.1.e.

Nimmaġina li fil-preżenza tal-owner.

Hux hekk?

IS-SUR JOHANN BUTTIGIEG: Iva, dażgur.

TONI BEZZINA: Fil-każ fejn qed ngħidu li "except in cases of emergency such as fire" nistgħu ndaħħlu li kif jinqala' każ, il-MEPA tiġi avvzata mill-ewwel?

CHARLES BUHAGIAR: Jien qed nifhem li dan jista' jiġri f'każ ta' nar f'post u biex joħorġu minnu jkissru s-siġill biex joħorġu.

X'jagħmlu?

Jistennew biex javżaw lill-MEPA?

TONI BEZZINA: Jien m'iniex qed ngħid li javżaw dak il-ħin imma ġimgħa jew xahar wara javza għax dan jista' jaqbad ikisser is-siġill, imbagħad jekk jiġu tal-MEPA jgħid li kienet inqalgħet emerġenza.

IL-PERIT ALEXANDER BORG: Min imissli s-siġill mill-ewwel inkun irrid inkun naf, mhux tliet ijiem wara.

Iċemplilna malli tgħaddi l-emerġenza ħalli mmorru.

Mela nistgħu nagħmluha hekk:

THE CHAIRPERSON: Ngħaddu għall-paragrafu li jmiss li huwa 2.1.f.

IL-PERIT ALEXANDER BORG: Dwar dan l-Onor.

Grech aktar kmieni kien staqsa għalfejn Protokoll with a capital P. Hemm protokoll approvat mill-MEPA b'mod uffiċjali dwar meta nistgħu noħorġu notice, meta nistgħu nagħtu ċans għal kemm żmien lil dak li jkun japplika qabel ma noħorġu notice eċċ. Jiġifieri għalhekk huwa with a capital P. Fil-kas inkunu nistgħu ngħaddulkom kopja tiegħu kif approvat u aġġornat mill-MEPA.

THE CHAIRPERSON: Tajjeb.

Mela nistgħu ngħaddu għal paragarafu 2.1.g.

TONI BEZZINA: Li nagħmluha occupier naħseb li naqblu.

CHARLES BUHAGIAR: Naħseb li aħjar inbiddlu l-kelma "sanctioning" biex ma nagħtux l-idea li sanctioning...

IL-PERIT ALEXANDER BORG: Jien kieku kont nagħmel "regularise".

CLAUDIO GRECH: Fl-opinjoni tiegħi aħjar nagħmlu "are expected to regularise their position" u daqshekk.

Dejjem jekk qed naqblu li l-intenzjoni mhijiex li ninkoraġixxu s-sanctioning.

TONI BEZZINA: Jiġifieri se nikkoreġu kull fejn hemm "owner and/or occupier" u nagħmluha "owner"?

CHARLES BUHAGIAR: F'dan il-każ le għax f'dan il-każ japplika l-occupier ukoll għax l-applikazzjoni jista' jagħmilha kemm l-owner kif ukoll l-occupier.

THE CHAIRPERSON: Tajjeb.

Ngħaddu għall-paragrafu li jmiss li huwa 2.1.h.

TONI BEZZINA: Id-darba l-oħra konna għedna li jekk ikun se jsir xi deed dan ikun jidher.

IL-PERIT ALEXANDER BORG: Iva, fil-fatt dak il-line daħal wara li kellimna lill-avukati tagħna.

CLAUDIO GRECH: Fejn hemm ir-riferenza għall-fines, kif inhi ma tagħmilx sens għax qed tgħid hekk: "and pay any imposed sanctioning or accumultaed daily fines".

Kif inhi qiegħda tfisser li jew tħallas is-sanctioning fines jew inkella d-daily fines.

IL-PERIT ALEXANDER BORG: Fil-fatt, jekk għandek sanctioning and daily fines, bil-liġi tħallas l-ogħla waħda.

CHARLES BUHAGIAR: Imma xorta kopert, imbagħad naraw il-fines xi jkunu f'kull każ.

(Interruzzjonijiet)

IS-SUR JOHANN BUTTIGIEG: Bl-argumenti li tajna l-ewwel, il-legal agreement ikun mal-owner mhux mal-occupier.

Inkella kull fejn inbidlu owner/occupier, nagħmluha għal min qed jagħmel il-garanzija.

CLAUDIO GRECH: Naħseb li għandu jkun l-applikant għax l-applikant se jibbenefika.

CLAUDIO GRECH: Jien naħseb li din irid jerġa' jdurha avukat għax hemm ħafna terminoloġiji.

Xalata se jkollhom l-avukati biha din!

IL-PERIT ALEXANDER BORG: Però din mhijiex legal notice.

THE CHAIRPERSON: Ngħaddu għall-paragrafu li jmiss li huwa 2.1.i.

CHARLES BUHAGIAR: Hawnhekk qed nitkellmu dejjem fuq square meterage.

F'każ ta' bidwi li dawwar għalqa b'ħajt li parti minnu mhux tas-sejjieħ, x'tieħu bħala kejl?

L-għalqa?

CHARLES BUHAGIAR: Imma ħu dan il-każ li qed ngħidlek jien.

IL-PERIT ALEXANDER BORG: Il-ħajt.

CHARLES BUHAGIAR: Imma rridu nispeċifikawha din għax nispiċċaw nieħdu l-għalqa bħala l-kejl.

IL-PERIT ALEXANDER BORG: Floorspace għax jekk għandek tliet sulari, nagħmluha times three.

Jekk nagħmluha footprint tkun times one.

CHARLES BUHAGIAR: Imma rridu niċċarawha.

IL-PERIT ALEXANDER BORG: Din fl-aħħar mill-aħħar hija circular mhijiex legal notice.

Jiġifieri hija kollha amministrattiva.

TONI BEZZINA: Imma rridu nżommu quddiem għajnejna li se jkun hemm case officers u allura tkun subject to interpretation.

I-SUR JOHANN BUTTIGIEG: Dawn se jarawhom nies minn direttur 'il fuq.

CHARLES BUHAGIAR: Imma jkun aħjar jekk nikkjarifikaw x'qegħdin ngħidu.

CLAUDIO GRECH: Trid issir definizzjoni ta' floorspace constituting/comprising infringements.

IS-SUR JOHANN BUTTIGIEG: Il-kelma "floorspace" diġà hija definita.

TONI BEZZINA: Nistgħu nagħmlu kwalifika, speċi ta' glossarju żgħir għal fejn hemm dawn id-diffikultajiet.

CHARLES BUHAGIAR: Fil-kas nagħmlu floor space/area.

IL-PERIT ALEXANDER BORG: Ġieli nagħmlu FAQs u norbtu lil kulħadd bihom.

IS-SUR JOHANN BUTTIGIEG: Jekk se tagħmel "floorspace/area", area of what?

IS-SUR JOHANN BUTTIGIEG: Imma x'imkien dejjem se teħel.

Jekk trid tinterpreta ..…

CLAUDIO GRECH: Once li inti se tibda tiddefinixxi, anke jekk tieħu l-eżempju tal-għalqa, jekk inti tellajt boundary wall minflok ħajt tas-sejjieħ daqs dinja, tiġix tgħidli li l-boundary wall huwa l-illegalità.

L-illegalità f'dak il-każ hija l-għalqa.

Il-PERIT ALEXANDER BORG: Dan l-eżempju ma naħsibx li japplika hawnhekk.

Għax jien x'se nissiġillalu?

Il-ħajt?

Jekk m'hemmx x'nissiġilla ma jgħoddx.

CLAUDIO GRECH: Jekk ġew ippjantati numru ta' siġar li mhux suppost kienu ppjantati, x'inhi l-illegalità?

Tieħu l-area tal-għalqa.

Mhux hekk?

Naħseb li trid guideline bis-serjetà għalihom dawn l-affarijiet.

(Interruzzjonijiet) Fl-opinjoni tiegħi se niftħu ħafna loopholes biex kulħadd ikun jista' joħroġ minnha.

Jekk se nagħmlu xi ħaġa biex inkunu għamilniha allura aħjar ma nagħmlu xejn; ma rridx inkun parti minnha jien.

Jew se niddefinixxuha bis-serjetà .… Għax jekk dan tella' ħajt ta' sular u tiġi tgħidli li l-ħajt biss huwa llegali, bir-rispett kollu .....

IL-PERIT VINCENT CASSAR: Jien naħseb li għandha titħalla kif inhi, imbagħad issir interpretazzjoni tagħha.

Issa l-enforcement officers ikollhom id-direzzjoni kif jieħdu ċerti affarijiet.

Li qed jgħid l-Onor.

Buhagiar naqbel miegħu, jiġifieri jekk huwa ħajt ta' għalqa li minflok bnih bis-sejjieħ bnih tal-kantun, tieħu l-area li tikkaverja dak il-ħajt.

Imma ma naqbilx mal-Onor.

Grech fis-sens li tgħid li hija l-għalqa kollha.

IS-SUR JOHANN BUTTIGIEG: Ġieli jkollna każijiet fejn jintefa' concrete fuq il-ħajt tas-sejjieħ.

Jiġifieri se nieħdu t-toroq tal-Gvern, jiġi biex japplika għall-compliance u se ngħidlu .....?

(Interruzzjonijiet)

THE CHAIRPERSON: Nistgħu għaddu għall-paragrafu li jmiss li huwa 2.1.j.

LUCIANO BUSUTTIL: Għalkemm din hemm il-ħsieb tagħha, naħseb li hija Drakonjana, fis-sens li jista' jkun jiġri li jkun hemm xi ħadd li jien għandi għalih, jekk inkun naf li dan għandu seal, nagħmillu tampering mas-seals u nwaħħlu €12,000.

Fl-opinjoni tiegħi din hija anti-Kostituzzjonali għax jekk ma tagħtix iċ-ċans lil dak li jkun li jsemma leħnu tista' tiġi attakkata.

Trid tagħti ċ-ċans mhux sempliċement qtajtha mill-ewwel, trid tisma' il-każ.

IS-SUR JOHANN BUTTIGIEG: Fil-fatt waħda mill-affarijiet li għamilna iktar 'il fuq hija li s-siġilli kemm jista' ikun isiru b'mod solidu.

IL-PERIT ALEXANDER BORG: Mill-esperjenza nista' ngħid li fil-każi li jkollna fejn għandek iktar minn persuna waħda li jistgħu jidħlu, l-ewwel nett tfajna l-onus fuq is-sid jew min qed japplika għax inkella dejjem mhux huma jkunu jgħidu, dejjem għax daħlilhom xi ħadd, u għalhekk ukoll qed ninsistu, apparti kollox, kif qal is-Sur Buttigieg li nagħmlu xi ħaġa robusta għax partition faċli jifqagħhulek u daħallek imma jekk għandu ħajt tal-kantun mhux daqshekk faċli tħottu.

LUCIANO BUSUTTIL: Jiddependi x'tip ta' seal ikun.

X'inhi d-definizzjoni tas-seal?

Il-ħajt?

Jekk se jkun hemm xi seal, se jkun bħala siġill?

Se jkun hemm katnazz?

IL-PERIT ALEXANDER BORG: Jekk ikun hemm ħajt probabilment nisprejjaw fuqu li dak huwa s-seal tal-MEPA.

Ikun hemm każi oħra fejn ikollna nużaw … (Interruzzjonijiet) Għax dak huwa l-iktar seal effettiv.

CHARLES BUHAGIAR: Imma għandhom dritt tal-appell.

LUCIANO BUSUTTIL: Imma dak li jkun awtomatikament jeħel €12,000.

CHARLES BUHAGIAR: Imma mbagħad jista' jagħmel appell kontra tagħha.

LUCIANO BUSUTTIL: Imma l-onus tal-prova hawnhekk ....

THE CHAIRPERSON: X'se nagħmlu?

Inħalluha barra?

Issuġġerielna kif se nirranġaw, Onor.Busuttil.

F'idejk, inti l-avukat!

LUCIANO BUSUTTIL: Le, inħalluha barra ma naħsibx li nistgħu.

Irridu nagħtu lok għal fair hearing.

TONI BEZZINA: Jien naħseb li jekk dan marlu s-seal għandu javża lill-MEPA mill-ewwel li marlu s-seal.

Dak l-imma ta' kollox.

Ma jistax joqgħod jistenna biex meta tiġi l-MEPA tara s-seal jgħidilha għax inkisirlu!

Nagħtu perjodu li fih jekk inqalgħalu xi ħaġa fis-seal javża lill-MEPA li marlu s-seal.

LUCIANO BUSUTTIL: Imma kif inhi ħadd mhu se jirrapporta għax malli jirrapporta għandu multa ta' €12,000!

IS-SUR JOHANN BUTTIGIEG: Nagħmluha li jekk jagħmel self-declaration li xi ħadd bagħbaslu mas-siġilli, hemmhekk mhux ...…

TONI BEZZINA: Bħal fil-każ tal-arloġġi tad-dawl u l-ilma, f'każ li jmurlek is-seal tavża mill-ewwel u jiġu jaraw.

CLAUDIO GRECH: Din il-provision m'għandha x'taqsam xejn mal-motivazzjoni taċ-ċirkolari.

Din il-provision hija kif il-MEPA tħaddem l-infurzar tagħha.

Assolutament qed nikkumplikaw din iċ-ċirkolari meta dan huwa l-mod ta' kif tħaddem l-operat tiegħek bħala infurzar.

IL-PERIT ALEXANDER BORG: Naħseb li l-prinċipju kollu ta' din huwa li inti ma tkunx tista' tuża l-biċċa illegali.

CLAUDIO GRECH: Però mhux għal din biss imma għal kollha.

IL-PERIT ALEXANDER BORG: Li tampering with MEPA seals huma €12,000 toħroġ minn legal notice oħra li għaddiet is-sajf li għadda.

CLAUDIO GRECH: Hija iktar il-metodoloġija tal-infurzar milli marbuta speċifikament mal-issue tal-compliance.

IS-SUR JOHANN BUTTIGIEG: Ma ninsewx li din hija ċirkolari għall-periti biex anke l-periti jifhmu x'inhuma l-konsegwenzi ħalli b'hekk huma jkunu jistgħu jagħtu direzzjoni lill-klijenti tagħhom.

CLAUDIO GRECH: Jien naqbel ma' kif inhi artikolata, però jekk toħorġu guideline jew ċirkolari oħra ta' kif intom qed toperaw l-infurzar, naħseb li anke l-periti jkunu jistgħu jedukaw direttament lill-klijenti tagħhom.

IL-PERIT ALEXANDER BORG: Tampering of seals għalina hija xi ħaġa serja ħafna.

Fil-fatt din tat-€12,000 diġà qiegħda f'legal notice.

Jekk hemm bżonn, għax forsi jkollu dritt ta' appell, jekk jinfurmana hu stess .…

IS-SUR JOHANN BUTTIGIEG: Jekk jinfurmana naħseb li għandna nerġgħu napplikaw is-seals għas-spejjeż tiegħu, jiġifieri xorta nistgħu niċċarġjawh tal-ispejjeż.

IL-PERIT ALEXANDER BORG: Jien kont naħseb nagħmilha jekk jinfurmana hu, jġibilna xi tip ta' prova li m'għamilhiex hu u m'użahx ġewwa.

Inkella jaqilgħu imbagħad jiġi jgħidlek li qalgħuhulu.

TONI BEZZINA: Imma għandu jaqbad u javżak.

IS-SUR JOHANN BUTTIGIEG: Jekk insibuh maqlugħ aħna mingħajr ma jkun avżana, hemmhekk .…

IL-PERIT ALEXANDER BORG: Xorta jista' jgħidlek li qalgħuhulu.

TONI BEZZINA: M'hemmx dritt ta' appell.

THE CHAIRPERSON: Tajjeb, nistgħu issa ngħaddu għall-paragrafu li jmiss li huwa 2.1.k.

CLAUDIO GRECH: Madam Chairperson, il-proposta tagħna hi li dawk l-10% ma jmorrux għand il-MEPA imma jmorru għand il-kunsill lokali.

IS-SUR JOHANN BUTTIGIEG: Madam Chairperson, aħna nixtiequ li dawn tibqa' tirċevihom il-MEPA biex inkunu nistgħu ninfurzaw għand min ma jirregolarizzax il-pożizzjoni tiegħu.

LUCIANO BUSUTTIL: Il-kunsill lokali ma jkun sofra ebda preġudizzju f'dak il-każ.

THE CHAIRPERSON: Jista' jkun hemm multi oħra li jkunu jistgħu jmorru għand il-kunsilli lokali.

Illum qabel ma tapplika għal xi forma ta' żvilupp tkun diġà tajt donazzjoni lill-kunsill lokali.

(Interruzzjonijiet) Imma parti sew minnhom imorru għand il-kunsill lokali.

Nistgħu ngħaddu għall-paragrafu li jmiss li huwa 2.1.k.

TONI BEZZINA: Nistgħu ndaħħlu li mhux appellabbli jew li appena jgħaddu 36 xahar ....

IS-SUR JOHANN BUTTIGIEG: Dan huwa kuntratt.

IL-PERIT ALEXANDER BORG: Naħseb li qed jgħid l-Onor.

Bezzina huwa li mhux dak li jkun jibqa' juża l-biċċa llegali.

LUCIANO BUSUTTIL: Imma jekk kif għedt aktar qabel jien, il-MEPA damet biex toħroġ il-compliance, jekk applikajt fil-parti llegali biex ..…

TONI BEZZINA: Aħna qed ngħidu li kif jgħaddu s-36 xahar jekk il-parti llegali ma tkunx ġibtilha l-permess, anke l-parti li hija legali se tneħħilha l-compliance.

IS-SUR JOHANN BUTTIGIEG: Il-compliance jiġi rtirat.

TONI BEZZINA: Għal kollox?

IS-SUR JOHANN BUTTIGIEG: Hekk hu.

CLAUDIO GRECH: Ħadtu parir legali dwar x'se jiġri meta tmur biex taqta' s-servizz tal-elettriku wara li tkunu tajtu t-temporary provision?

Jista' jkun hemm xi ċirkostanzi li se tinżammu milli .… Għax ma rridux ninsew li għandek il-parti legali u l-parti llegali, issa aħna qed ngħidu li se jingħata l-elettriku lill-parti legali, però jekk il-parti llegali ma tiġix sanzjonata, il-proġett kollu se jiġi mneħħi.

IS-SUR JOHANN BUTTIGIEG: Għalhekk huwa legal agreement.

Qed niftehmu fuq a contractual obligation u allura jien u int qed naqblu għall-istess affarijiet, inti imbagaħd ma tistax tfittixni għal dak li qbilna fuqu.

CHARLES BUHAGIAR: Jiġifieri qed nifhem tajjeb li f'każijiet fejn ħarġu diġà compliance certificates f'binjiet li partijiet minnhom huma llegali imma ħarġu compliance fuq partijiet legali din mhijiex se tapplika?

IS-SUR JOHANN BUTTIGIEG: Din se tapplika għal min se japplika taħt din il-proċedura.

CHARLES BUHAGIAR: Nerġa' immur lura għall-istess eżempju li dejjem insemmi.

Jiġifieri jekk ikun ta' different owners ma tapplikax u jekk ikun tal-istess owners tapplika.

IS-SUR JOHANN BUTTIGIEG: Inkella rridu nirtiraw il-PA Circular 2/98 u nħallu din biss.

CHARLES BUHAGIAR: Jien naħseb li għandha tkun waħda għal kulħadd l-istess.

M'għandhiex tkun waħda għal applikant mod u għall-ieħor differenti.

IS-SUR JOHANN BUTTIGIEG: M'għandix problema b'dan.

CLAUDIO GRECH: Jekk l-owner se jkun għamel trasferimenti li se jiġri hu li f'din il-parti int mhux se tkun tista' tinfurzaha, jiġifieri se jkollok problemi kbar biex tinfurzaha.

Għaliex jekk kien hemm illegalità, dan ittrasferixxa partijiet minnu ....

IS-SUR JOHANN BUTTIGIEG: Hemm it-2.1.h fejn jgħid li inti trid tirreġistra bilfors mar-Reġistru Pubbliku.

LUCIANO BUSUTTIL: Jekk jitilgħu mir-riċerki.

CLAUDIO GRECH: Jien hekk għedtilhom l-aħħar darba, li ma nafx kemm jitilgħu fir-riċerki.

IS-SUR JOHANN BUTTIGIEG: Skont il-parir legali li ħadna, dawn jitilgħu.

CLAUDIO GRECH: Però we could be misleading individwi li se jixtru proprjetà u se jispiċċaw bi problema kbira għax imbagħad se mmorru biex inwaqqgħulhom.

Jiġifieri se mai jekk se nagħmlu legal agreement, fih indaħħlu obbligu li ma jsirux trasferimenti biex tipproteġi lil min jixtri għax inkella fl-opinjoni tiegħi we're going to shortchange people.

LUCIANO BUSUTTIL: Tagħmillu obbligu bil-penali.

CLAUDIO GRECH: Tkun parti mill-bank guarantee.

(Interruzzjonijiet) Imma l-konvenju diġà qiegħed hemm.

TONI BEZZINA: Tistgħu jekk jogħġobkom tiċarawli jekk meta dak li jkun imur jagħmel kuntratt, din hijiex se titla'?

Għax staqsejtha l-ewwel għedtuli iva u f'daqqa waħda erġajna ħloqna dubju.

IS-SUR JOHANN BUTTIGIEG: Skont il-parir legali li għandha l-Awtorità, din se tidher.

Forsi biex inserraħlek rasek, nistgħu inżidu li awtomatikament jidħol it-title transfer notice mill-Public Registry.

CLAUDIO GRECH: Però jekk nimpedixxu t-transfer u se jkollok il-bank guarantee kontriha, dik il-bank guarantee għall-inqas tista' tuża biex tissalvagwardja d-dritt ta' min se jixtri.

TONI BEZZINA: Jien iktar naqbel kif qed jgħid l-Onor.

CLAUDIO GRECH: Jiġifieri fil-paragrafu 2.1.l qed ngħidu li se jidħol li se jobbliga ruħu li ma jittrasferixxix.

IL-PERIT ALEXANDER BORG: Hekk hu.

CLAUDIO GRECH: Nispera li din qed jaraha xi avukat min-naħa tagħkom.

THE CHAIRPERSON: Hawn iktar kummenti?

Ma jidhirx li hawn iktar kummenti, għalhekk nistgħu nagħlqu din il-laqgħa tal-lum.

CLAUDIO GRECH: Madam Chair, fuq l-issue tal-ODZ.

Jidher li hawn consensus fuq kollox ħlief fuq l-issue tal-ODZ li jekk nilħqu xi forma ta' ftehim dwaru, tista' tidħol fil-paragrafu 2.1.a.

Kif nistgħu nikkwalifikaw l-ODZ hawnhekk?

CHARLES BUHAGIAR: Nistgħu ngħidu li ma japplikax ukoll f'każ ta' scheduled sites?

Għax jista' jkun hemm każi ta' ODZ li jkunu infringements żgħar.

IS-SUR JOHANN BUTTIGIEG: Pereżempju l-Magħtab hija ODZ.

THE CHAIRPERSON: Hekk hu.

U jista' jkollok pereżempju żewġ stables u jgħaqqduhom.

Nagħmluha scheduled sites?

CHARLES BUHAGIAR: Jekk qed nifhem tajjeb lill-Onor.

Grech, hu ma jixtieqx li ssir ħsara ambjentali.

THE CHAIRPERSON: Exactly, u din naħseb naqblu fuqha lkoll.

L-għan ta' dan l-intervent huwa li ħadd ma jrid li ssir aktar ħsara ambjentali.

Taqblu jekk nagħmluha scheduled sites?

LUCIANO BUSUTTIL: Il-premessa hi li jekk ħareġ permess fl-ODZ – u jien wieħed minn dawk li ngħid li m'għandu joħroġ qatt permess fuq ODZ – allura diġà hemm premessa ta' permess u allura jekk hemm legalità u wieħed jista' l-illegalità jirranġaha b'xi mod, ...

THE CHAIRPERSON: Imma skont kemm tkun.

LUCIANO BUSUTTIL: Jiena wieħed minn dawk li naħseb li ODZ qatt m'għandu joħroġ permess fih, imma jekk diġà ħareġ permess irridu nimxu fit-terminu ta' dak il-permess biex ma noħolqux diskriminazzjoni ma' xi ħadd li mhuwiex f'ODZ.

THE CHAIRPERSON: Imma l-kelma "skedat", kif ġibdilna l-attenzjoni l-Onor.

Claudio Grech, tfisser xi ħaġa oħra wkoll.

Kif se nsibu kompromess għal din id-definizzjoni?

CLAUDIO GRECH: Kompromess possibbli li nistgħu niddiskutu hu li ndaħħlu l-element ta' deviation li hemm mill-permess, fis-sens li jekk inti għandek 100 square metres permess u d-deviation fejn għandek l-illegalità hija waħda marġinali, allura aħna qed naqblu li għandha taqa' taħt din.

Jiġifieri jekk qed ngħidu 5% deviation l-għalqa li semmejt inti, il-ħajt li semmejt inti, m'għandniex insallbu lil xi ħadd fuq il-ħajt, m'għandniex insallbu lill-bidwi fuq pump room, però jekk aħna mbagħad qed ngħidu li kellek iktar minn dan il-5%, jew iċ-ċifra li naqblu fuqha, allura mbagħad hemmhekk se tmur oltre dak li naħseb hija l-motivazzjoni.

Għax il-motivazzjoni hawnhekk mhijiex li nissanzjonaw.

Jiġifieri aħna qed ngħidu nindirizzaw dan il-backlog li hemm u the marginal deviations li hemm.

Però punt importanti li nemmen li għandna ndaħħlu ta' Mejju 2008 ta' schedule VI biex ma niżgwidawx lin-nies li jistgħu jittentaw iġibu sanctioning fuq żvilupp li sar f'ODZ wara Mejju 2008, jien nemmen li dak għandu jidħol għax dak huwa xi ħaġa li jekk aħna se nġiegħlu lil xi ħadd iħallas bank guarantee biex sempliċement imbagħad jeħduhielu, jien naħseb li mhijiex fair li bniedem imur iħallas bank guarantee għax ikollu xi forma ta' tama li b'xi mod dan jista' ....

IS-SUR JOHANN BUTTIGIEG: Mela allura l-aħjar hu li ndaħħlu schedule VI kif inhu stabbilit fil-liġi u hekk inkopru l-affarijiet kollha.

THE CHAIRPERSON: Naqblu fuq hekk?

IL-PERIT ALEXENDER BORG: Però xorta hemm tal-garigue.

THE CHAIRPERSON: Dik ħaġa oħra, dik ħalliha.

Qed neħodha li qbilna fuq kollox.

THE CHAIRPERSON: Le le, aħna għalhekk qegħdin hawnhekk.

Jiena nixtieq li jkollna consensus fuq kollox.

CLAUDIO GRECH: Ħu paċenzja bija għax dan huwa punt importantissimu.

Schedule VI tħares biss lejn Mejju 2008 'il quddiem.

Li ġara qabel Mejju 2008 mhuwiex ix-schedule.

Jien li qed ngħid hu li għall-provisions ta' qabel Mejju 2008 ikun hemm l-argument tad-deviation.

Jekk l-infringement huwa ta' ċerta magnitude relatat mad-daqs tas-site, hemmhekk irid ikollna safeguard li din ma tapplikax.

Dak huwa l-ispirtu li intom ġejtu biha fil-policy.

IL-PERIT VINCENT CASSAR: Imma ma tridx tagħti lanqas lok li jekk tkun qiegħed below that …

THE CHAIRPERSON: … tista' tagħmel li trid.

Il-PERIT VINCENT CASSAR: Mhux tagħmel li trid biss imma kważi kważi qed torbot lill-bord li jagħti l-permess.

THE CHAIRPERSON: Tiddependi fuq kif nagħmlu l-wording.

CHARLES BUHAGIAR: Xi kultant 5% deviation tagħmel ħafna aktar ħsara minn 50% deviation għax jiddependi xi tkun.

CLAUDIO GRECH: Fl-opinjoni tiegħi din għandha tibqa' barra.

Jekk se tillimita għal 5%, jekk kellek ħsara li kienet up to 100% .… Kif qiegħda llum anke jekk għandek 90% jew 95% of the site xorta se tapplika għaliha.

THE CHAIRPERSON: Jien naħseb li din għandna nħalluha għad-diskrezzjoni tal-bord għax trid tkun xi ħaġa li min għandu kuxjenza fuq il-bord, ikun kapaċi jieħu deċiżjoni fuqha.

Indaħħlu ta' schedule VI which is very important u din li qed jgħid l-Onor.

Grech trid tissemma ċara u tonda li ċerti infringements li qegħdin jagħmlu impatt negattiv jew ħsara irriversibbli ma jikkwalifikawx biex ikunu jistgħu jużaw din is-sistema li qed nippromwovu.

Jekk nagħmlu hekk taħseb li naslu x'imkien, Onor. Grech?

Nixtieq li jkun hawn consensus.

CLAUDIO GRECH: Li qed ngħidu hu li mhu se jinbidel xejn, jiġifieri għall-ODZ infringement ta' 95% jiġi kkontemplat li jingħata l-compliance.

THE CHAIRPERSON: Dawn kollha se jkunu ta' diskussjoni ta' bord li hemm rappreżentanza ta' kulħadd.

CHARLES BUHAGIAR: Imma xi kultant ikun hemm anke 5% infringement u jagħmel ħsara, jiġifieri skont xi jkun infringement.

Fl-ODZ xi kultant, ftit żgħira tagħmel ħafna iktar ħsara minn biċċa kbira.

THE CHAIRPERSON: Tista' pereżempju tkisser biċċa minn xi ħaġa u tkun 1% infringement imma xorta tagħmel ħsara irriversibbli.

CLAUDIO GRECH: Imma hawnhekk qed ngħidu l-biċċa kollha, jiġifieri m'aħniex qed nippruvaw nillimitaw.

Inti trid dejjem tipprova tillimita.

THE CHAIRPERSON: Imma naħseb li trid tħalliha diskrezzjonali għax kif diġà għedt jistgħu jkunu jkissru biċċa fil-ħajt li tkun tammonta għal 0.5% tas-site imma ssir irriversible damage.

CHARLES BUHAGIAR: Tkun pereżempju xi ħaġa arkeoloġika.

THE CHAIRPERSON: Onor. Grech, issuġġerixxi wording u nippruvaw naqblu fuqu.

CLAUDIO GRECH: Jien għalhekk qed ngħid li l-ODZ għandha titħalla barra kompletament, imbagħad narawha meta l-Ministru jġib il-policy tal-ODZ.

THE CHAIRPERSON: Imma aħna nistgħu nagħtu clear guidelines issa li mbagħad 'il quddiem se jiġu iktar iċċarati bil-policies li ġejjin, biex għallinqas jekk hemm xi infringements li jistgħu jiġu regolarizzati li n-natura tagħhom jekk jitħallew qed tkerrah l-ambjent u dawn nistgħu nirranġawhom, inkunu nistgħu nirranġawhom.

Dak il-punt biss jikkonvinċini biex nagħmlu dawn il-limitazzjonijiet.

Barra minn hekk din hija biss ċirkolari lanqas ma hija legal notice għax il-policy għad trid issir fuq l-ODZ u l-MEPA assigurawna li din il-policy se tiġi diskussa hawnhekk, mhux se jmorru biha fil-Parlament.

Nissuġġerixxu wording ħalli nagħlqu?

CLAUDIO GRECH: Il-concern tiegħi elenkajtu u pproponejt a compromise solution on the extent of deviation, iktar minn hekk ma nistax nagħmel.

(Interruzzjonijiet) Però biex naslu għall-kunsens irridu nżidu biċċa oħra.

(Interruzzjonijiet) Yes, suggest it in architectural terms, in your professional terms.

(Interruzzjonijiet) Imma jekk se nidħlu fuq deviations, .....

IS-SUR JOHANN BUTTIGIEG: Jien kieku nħalliha kif inhi f'schedule VI għax hemmhekk hija ċara.

THE CHAIRPERSON: Inħallu schedule VI u nimxu?

IS-SUR JOHANN BUTTIGIEG: Għax wara kollox qegħdin nitkellmu fuq parti li hija legali mhux fuq parti illegali.

IS-SUR JOHANN BUTTIGIEG: Imma dan mhux qed jindirizza l-illegalitajiet, dan qed jindirizza l-compliances fuq dawk il-partijiet li huma legali mhux fuq partijiet illegali.

Compliance huwa fuq parti legali, jiġifieri hemm differenza skjetta.

THE CHAIRPERSON: Jiena nifhmek, imma tista' tkun inċentiva li jekk wieħed jirranġa l-affarijiet tiegħu u noħorġu l-pożittiv minnha din iċ-ċirkolari, ikun aħjar.

CHARLES BUHAGIAR: In any case, within 36 months trid tneħħihom l-illegalitajiet.

THE CHAIRPERSON: Hekk hu, trid tneħħihom kollha.

Mela se nħallu schedule VI u nieqfu hemmhekk?

Jidher li hekk hu.

Jiena xtaqt li din tgħaddi b'consensus, imma jkollna ngħaddu għall-vot.

Il-mistoqsija hi fuq l-aħħar emenda li hija għal 2.1.a għax fuq l-oħrajn jidher li hemm qbil.

L-emenda għaddiet.

Jien se nirrapporta lill-Parlament b'dak li ġara fil-Kumitat.

Fid-8:51 p.m. il-Kumitat aġġorna għal data u b'aġenda li jiġu komunikati aktar tard.

Proceedings, agenda, minutes and transcripts of the parliamentary committees dev


KUMITAT PERMANENTI DWAR L-AMBJENT U L-IPPJANAR TAL-IŻVILUPP

LAQGĦA NRU.

It-Tlieta, 16 ta' Lulju, 2013.

Il-Kumitat Permanenti dwar l-Ambjent u l-Ippjanar tal-Iżvilupp iltaqa' fil-Palazz, il-Belt Valletta, fis-6:43 p.m.

L-Onor.

Marlene Farrugia, Chairperson tal-Kumitat, ippresediet.

PREŻENTI

L-Onor.

Toni Bezzina, l-Onor.

Preżenti għal-laqgħa kien hemm ukoll is-Segretarju Parlamentari għall-Ippjanar u Simplifikazzjoni Amministrattiva, l-Onor.

Iċ-Chairperson qalet it-talba.

Il-Minuti tal-Laqgħa Nru. 3 li saret fl-10 ta' Lulju, 2013 kienu konfermati.

APPROVAZZJONI TAL-MEPA CIRCULAR 01/13 KIF EMENDATA BIS-SUĠĠERIMENTI TAL-KUMITAT

Il-Perit Vincent Cassar, is-Sur Johann Buttigieg u l-Perit Alexander Borg, Chairman, Chief Executive Officer u Direttur tal-Enforcement tal-MEPA rispettivament, ħadu sehem fid-diskussjoni.

Kopja taċ-ċirkolari kif emendata mill-uffiċjali tal-MEPA wara d-diskussjoni li saret fl-aħħar laqgħa, kienet diġà ġiet ċirkolata lill-Membri tal-Kumitat.

Wara li l-Membri tal-Kumitat għamlu l-interventi tagħhom u esprimew il-veduti tagħhom dwar iċ-ċirkolari kif emendata kien deċiż li ċ-ċirkolari tkompli tiġi emendata kif ġej:

"A" Fil-paragarfu 2.1 (a) il-kelma "significant" kellha tiġi mħassra.

"C" Fil-paragarfu 2.1 (a) wara l-kliem "bad neighbourliness" li kellhom jidħlu bl-emenda "B" kellhom jidħlu l-kliem "and do not qualify under schedule 6 of Act 10 of 2010".

"D" Fil-paragrafu 2.1 (b) minflok il-kliem "the other parts" għandhom jidħlu l-kliem "the legal parts".

"I" Fil-paragrafu 2.1 (h) minflok il-kliem "imposed sanctioning or accumulated daily fines (where applicable) għandhom jidħlu l-kliem "fines due".

"J" Fil-paragrafu 2.1 (i) minflok il-kliem "floorspace constituting/comprising infringements" għandhom jidħlu l-kliem "floorspace/surface area of the illegality".

"K" Fil-paragrafu 2.1 (k) minflok il-kliem "imposed sanctioning or accumulated daily fines" għandhom jidħlu l-kliem "fines due".

"M" Fil-partijiet kollha taċ-ċirkolari, kull fejn hemm il-kliem "owner and/or occupier" għandha tidħol il-kelma "applicant".

Il-proposta tal-Onor.

Claudio Grech li l-10% tal-garanzija bankarja li hemm imsemmija fil-paragrafu 2.1. (k) imorru għand il-kunsilli lokali minflok għand il-MEPA ma ġietx maqbula mill-Kumitat.

L-emendi kollha kienu maqbula b'mod unanimu mill-Kumitat ħlief għal emenda "C" li għaddiet bi tliet voti favur u tnejn kontra.

Fid-8:51 p.m. il-Kumitat aġġorna għal data u b'aġenda li jiġu komunikati aktar tard.

SKRIVANA TAL-KUMITAT

CHAIRPERSON TAL-KUMITAT


KUMITAT PERMANENTI DWAR L-AFFARIJIET SOĊJALI

LAQGĦA NRU 6

It-Tlieta, 16 ta' Lulju, 2013

Il-Kumitat Permanenti dwar l-Affarijiet Soċjali ltaqa' fil-Palazz, il-Belt Valletta, fis-6.40 p.m.

L-Onor.

Deborah Schembri, President tal-Kumitat, ippresediet.

PREŻENTI: L-Onor.

Marthese Portelli u l-Onor.

Dr Elaine Birmingham, Research Analyst mal-Kumitat dwar l-Affarijiet Soċjali, kienet preżenti għal din il-laqgħa.

Il-President tal-Kumitat qalet it-talba.

Il-Minuti tal-Laqgħa Nru. 05 li saret nhar l-Erbgħa 03 ta' Lulju 2013 ma ġewx konfermati.

Iċ-Chairperson poġġiet fuq il-Mejda tal-Kamra:

AFFARIJIET OĦRA

Dr Yana Mintoff Bland ippreżentat lill-Kumitat ir-rapport intitolat "Ningħaqdu kontra l-Faqar: Konsultazzjonijiet għall-Pjan Strateġiku Nazzjonali 2014-2024" .

Dr Mintoff Bland tat spjegazzjoni fuq ix-xogħol u r-riċerka li qiegħda ssir fuq dan is-suġġett u talbet li tisma' s-suġġerimenti tal-Kumitat Permanenti dwar l-Affarijiet Soċjali qabel dan ir-rapport jitressaq quddiem il-Kabinett.

Il-Membri tal-Kumitat qablu li jerġgħu jagħmlu laqgħa qabel Settembru sabiex jiddiskutu dan ir-rapport u sabiex jagħtu s-suġġerimenti tagħhom.

Wara kien hemm diskussjoni.

DISKUSSJONI DWAR IL-VJOLENZA DOMESTIKA

Miss Elaine Compagno mill-NGO SOAR (Domestic Violence Support and Advocacy Group) ressqet preżentazzjoni dwar l-esperjenzi ta' nies differenti li għaddew mill-vjolenza domestika.

Fost affarijiet oħra semmiet il-problemi li jiltaqgħu magħhom dawn il-vittmi meta jkollhom x'jaqsmu ma' istituzzjonijiet governattivi u oħrajn biex jingħataw l-għajnuna li jkollhom bżonn.

Iċ-Chairperson, l-Onor.

Deborah Schembri informat lill-Miss Elaine Compagno li l-Kumitat huwa interessat li jisma' personalment lill-vittmi u li jekk ikun hemm xi vittmi li jixtiequ jitkellmu mal-Kumitat, tkun tista' ssir laqgħha apposta magħhom.

Fl-aħħarnett iċ-Chairperson fakkret lill-Membri li għada, l-Erbgħa, 17 ta' Lulju kienet se ssir laqgħa informali mal-vittmi residenti fid-Dar Qalb ta' Ġesu.

Wara kien hemm diskussjoni.

Fit-8.50 p.m. il-Kumitat aġġorna għal data li kellha titħabbar aktar tard.

SKRIVAN TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees docx


KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 7

L-iSpeaker, President tal-Kumitat Permanenti dwar ix-Xogħol tal-Kamra, javża li l-Kumitat se jiltaqa' nhar Il-Ġimgħa, 9 ta' Awwissu 2013 fis-1.00p.m. fil-Kamra tal-Kumitati fil-Palazz il-Belt, b'din l-aġenda:

Xogħol tal-Kamra; u

Affarijiet oħra

8 ta' Awwissu 2013 SKRIVAN TAL-KAMRA